**บทที่ 4**

**ผลการวิจัย**

การวิจัยเรื่องปัจจัยที่ส่งผลต่อพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคาม เป็นการวิจัยเชิงปริมาณ (Quantitative Research) ซึ่งเก็บรวบรวมข้อมูลด้วยแบบสอบถาม และการวิจัยเชิงคุณภาพ (Qualitative Research) ซึ่งเก็บรวมรวบข้อมูลด้วยการสัมภาษณ์แบบเจาะลึกจากผู้ให้ข้อมูลสำคัญ โดยผู้วิจัยนำเสนอผลการวิเคราะห์ข้อมูลตามลำดับดังนี้

**4.1 การวิเคราะห์ข้อมูลเชิงปริมาณ**

**4.1.1 ผู้วิจัยได้นำเสนอผลการวิเคราะห์ข้อมูลเชิงปริมาณตามลำดับดังนี้**

**ตอนที่ 1** วิเคราะห์ข้อมูลทั่วไปของผู้ตอบแบบสอบถาม ได้แก่ การแจกแจงความถี่(Frequency) และค่าร้อยละ (Percentage)

**ตอนที่ 2** วิเคราะห์ข้อมูลเกี่ยวกับระดับพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคาม ได้แก่ ค่าเฉลี่ย (Mean) และส่วนเบี่ยงเบนมาตรฐาน (Standard Deviation)

**ตอนที่ 3** วิเคราะห์ปัจจัยที่ส่งผลต่อพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคาม ได้แก่ การวิเคราะห์พหุคูณถดถอยเชิงเส้น (Multiple Linear Regression Analysis) โดยใช้วิธีการวิเคราะห์แบบกำหนดตัวแปรเข้าไปในสมการทั้งหมด (Enter Method) โดยมีนัยสำคัญทางสถิติที่ระดับ .05

**4.1.2 ขั้นตอนนำเสนอผลการวิเคราะห์ข้อมูลแต่ละส่วนผู้วิจัยได้นำเสนอในรูปของตารางประกอบการบรรยายความเรียงดังต่อไปนี้**

4.1.2.1 ผลการวิเคราะห์ข้อมูลพื้นฐานทั่วไปของผู้ต้องขังคดีความผิดเกี่ยวกับยาเสพติดเรือนจำจังหวัดมหาสารคาม

จากการเก็บรวบรวมข้อมูลจากกลุ่มตัวอย่าง จำนวน 307 ตัวอย่าง ผู้วิจัยนำมาวิเคราะห์ข้อมูลพื้นฐานทั่วไปดังแสดงในตารางที่ 4.1 ดังนี้

**ตารางที่ 4.1**

*ค่าความถี่ (Frequency) และค่าร้อยละ (Percentage) ข้อมูลทั่วไปของกลุ่มตัวอย่าง*

|  |  |  |  |  |
| --- | --- | --- | --- | --- |
| ข้อมูลทั่วไป | ค่าความถี่ (คน) | | ร้อยละ | |
| เพศ  1. ชาย  2. หญิง | 215  92 | | 70.00  30.00 | |
| รวม | 307 | | 100.00 | |
| ข้อมูลทั่วไป |  | S.D. | Min | Max |
| อายุ | 36.04 | 13.33 | 17 | 79 |
| คดีความผิด  1. ฐานผลิต นำเข้า ส่งออก  2. ฐานจำหน่าย ครอบครองเพื่อจำหน่าย  3. ฐานครอบครอง  4. ฐานเสพ | 11  171  52  73 | | 3.60  55.70  16.90  23.80 | |
| รวม | 307 | | 100.00 | |

จากตารางที่ 4.1 พบว่า ผลการวิเคราะห์ข้อมูลทั่วไปของกลุ่มตัวอย่าง เป็นเพศชาย จำนวน 215 คน คิดเป็นร้อยละ 70.00 เพศหญิง จำนวน 92 คน คิดเป็นร้อยละ 30.00

อายุต่ำสุดอยู่ที่ 17 ปี อายุสูงสุดอยู่ที่ 79 ปี และอายุโดยเฉลี่ยอยู่ที่ 36.04 ปี

คดีความผิด ฐานผลิต นำเข้า ส่งออก จำนวน 11 คน คิดเป็นร้อยละ 3.60 ฐานจำหน่าย ครอบครองเพื่อจำหน่ายจำนวน 171 คน คิดเป็นร้อยละ 55.70 ฐานครอบครอง จำนวน 52 คน คิดเป็นร้อยละ 16.90 และฐานเสพ จำนวน 73 คน คิดเป็นร้อยละ 23.80 ตามลำดับ

4.1.2.2 ผลการวิเคราะห์ระดับพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคาม

**ตารางที่ 4.2**

*ค่าเฉลี่ย (Mean) และส่วนเบี่ยงเบนมาตรฐาน(S.D.) ผลการวิเคราะห์ระดับพฤติกรรม*

*การกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคาม*

*โดยรวมและจำแนกเป็นรายด้าน*

|  |  |  |  |
| --- | --- | --- | --- |
| พฤติกรรมการกระทำความผิดเกี่ยวกับยาเสพติด  ของผู้ต้องขังเรือนจำจังหวัดมหาสารคาม |  | S.D. | ระดับ  พฤติกรรม |
| 1. ผลิต นำเข้า ส่งออก  2. จำหน่าย ครอบครองเพื่อจำหน่าย  3. ครอบครอง  4. เสพ | 1.45  2.28  1.73  1.75 | 0.95  1.37  0.96  0.98 | น้อยที่สุด  น้อย  น้อยที่สุด  น้อยที่สุด |
| รวม | 1.80 | 1.07 | น้อยที่สุด |

จากตารางที่ 4.2 พบว่า ระดับพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคาม โดยรวมอยู่ในระดับน้อยที่สุด (**** = 1.80) เมื่อจำแนกเป็นรายด้าน พบว่า พฤติกรรมการกระทำความผิดเกี่ยวกับยาเสพติดด้านจำหน่าย ครอบครองเพื่อจำหน่าย อยู่ในระดับน้อย (**** = 2.28) ส่วนด้านผลิต นำเข้า ส่งออก ด้านครอบครอง และด้านเสพ ระดับพฤติกรรมการกระทำความผิดอยู่ในระดับน้อยที่สุด โดยเรียงค่าเฉลี่ยระดับพฤติกรรมการกระทำความผิด จากมากไปน้อย คือ ด้านเสพ (**** = 1.75) ด้านครอบครอง (**** = 1.73) และด้านผลิต นำเข้า ส่งออก

(**** = 1.45) ตามลำดับ

4.1.2.3 วิเคราะห์ข้อมูลระดับพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามจำแนกรายข้อของแต่ละด้าน

4.1.2.4 ด้านผลิต นำเข้า ส่งออก

**ตารางที่ 4.3**

*ค่าเฉลี่ย(Mean) และส่วนเบี่ยงเบนมาตรฐาน (S.D.) ผลการวิเคราะห์ระดับพฤติกรรม*

*การกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคาม ด้าน*

*ผลิต นำเข้า ส่งออกจำแนกเป็นรายข้อ*

|  |  |  |  |
| --- | --- | --- | --- |
| พฤติกรรมการกระทำความผิดเกี่ยวกับยาเสพติด  ของผู้ต้องขังเรือนจำจังหวัดมหาสารคาม  ด้านผลิต นำเข้า ส่งออก |  | S.D. | ระดับ  พฤติกรรม |
| 1. เพาะ ปลูก ทำ ผสม แปรสภาพ เปลี่ยนรูป ซึ่งยา  เสพติดให้โทษ  2. สังเคราะห์ทางวิทยาศาสตร์ ซึ่งยาเสพติดให้โทษ  3. แบ่งบรรจุ หรือรวมบรรจุ ซึ่งยาเสพติดให้โทษ  4. นำหรือสั่งเข้ามาในราชอาณาจักรซึ่งยาเสพติด  ให้โทษ  5. นำหรือส่งออกนอกราชอาณาจักร ซึ่งยาเสพติด  ให้โทษ | 1.35  1.34  1.73  1.48  1.36 | 0.71  0.77  1.22  1.10  0.94 | น้อยที่สุด  น้อยที่สุด  น้อยที่สุด  น้อยที่สุด  น้อยที่สุด |
| รวม | 1.45 | 0.95 | น้อยที่สุด |

จากตารางที่ 4.3 พบว่า ระดับพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามด้านผลิต นำเข้า ส่งออกโดยรวมอยู่ในระดับน้อยที่สุด (**** = 1.45) เมื่อจำแนกเป็นรายข้อ พบว่าพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามอยู่ในระดับน้อยที่สุดทั้ง 5 ข้อ โดยเรียงลำดับค่าเฉลี่ยจากมากไปหาน้อยคือเป็นผู้แบ่งบรรจุ หรือรวมบรรจุ ซึ่งยาเสพติดให้โทษ (**** = 1.73) เป็นผู้นำหรือสั่งเข้ามาในราชอาณาจักร ซึ่งยาเสพติดให้โทษ (**** = 1.48) เป็นผู้นำหรือส่งออกนอกราชอาณาจักร ซึ่งยาเสพติดให้โทษ (**** = 1.36) เป็นผู้เพาะ ปลูก ทำ ผสม แปรสภาพ เปลี่ยนรูป ซึ่งยาเสพติดให้โทษ(**** = 1.35) และเป็นผู้สังเคราะห์ทางวิทยาศาสตร์ ซึ่งยาเสพติดให้โทษ (**** = 1.34) ตามลำดับ

**ตารางที่ 4.4**

*ค่าเฉลี่ย(Mean) และส่วนเบี่ยงเบนมาตรฐาน (S.D.) ผลการวิเคราะห์ระดับพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคาม ด้านจำหน่าย ครอบครองเพื่อจำหน่ายจำแนกเป็นรายข้อ*

|  |  |  |  |
| --- | --- | --- | --- |
| พฤติกรรมการกระทำความผิดเกี่ยวกับยาเสพติด  ของผู้ต้องขังเรือนจำจังหวัดมหาสารคาม  ด้านจำหน่าย ครอบครองเพื่อจำหน่าย |  | S.D. | ระดับ  พฤติกรรม |
| 1. ขายยาเสพติดให้โทษ  2. จ่ายแจก ยาเสพติดให้โทษ  3. แลกเปลี่ยนยาเสพติดให้โทษ  4. ให้ยาเสพติดให้โทษ  5. มีไว้ในครอบครองซึ่งยาเสพติดให้โทษ  โดยไม่ได้รับอนุญาตเพื่อจำหน่าย | 2.47  2.12  2.09  2.14  2.58 | 1.43  1.38  1.32  1.26  1.48 | น้อย  น้อย  น้อย  น้อย  น้อย |
| รวม | 2.28 | 1.37 | น้อย |

จากตารางที่ 4.4 พบว่า ระดับพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามด้านจำหน่าย ครอบครองเพื่อจำหน่ายโดยรวมอยู่ในระดับน้อย (**** = 2.28) เมื่อจำแนกเป็นรายข้อ พบว่าพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามอยู่ในระดับน้อยทั้ง 5 ข้อ โดยเรียงลำดับค่าเฉลี่ยจากมากไปหาน้อยคือมีไว้ในครอบครองซึ่งยาเสพติดให้โทษโดยไม่ได้รับอนุญาต เพื่อจำหน่าย

(**** =2.58) เป็นผู้ขาย ยาเสพติดให้โทษ (**** = 2.47) เป็นผู้ให้ยาเสพติดให้โทษ (**** =2.14) เป็นผู้จ่าย แจก ยาเสพติดให้โทษ (**** = 2.12) และเป็นผู้แลกเปลี่ยนยาเสพติดให้โทษ (**** = 2.09) ตามลำดับ

**ตารางที่ 4.5**

*ค่าเฉลี่ย (Mean) และส่วนเบี่ยงเบนมาตรฐาน (S.D.) ผลการวิเคราะห์ระดับพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคาม ด้านครอบครองจำแนกเป็นรายข้อ*

|  |  |  |  |
| --- | --- | --- | --- |
| พฤติกรรมการกระทำความผิดเกี่ยวกับยาเสพติด  ของผู้ต้องขังเรือนจำจังหวัดมหาสารคาม  ด้านครอบครอง |  | S.D. | ระดับ  พฤติกรรม |
| 1. ครอบครองยาเสพติดให้โทษโดยไม่ได้รับอนุญาต  2. ได้รับอนุญาตให้ครอบครองยาเสพติดให้โทษ  3. รู้หลักเกณฑ์การขออนุญาตครอบครองยาเสพติด  ให้โทษตามที่กำหนดในกฎกระทรวง  4. รู้วิธีการขออนุญาตครอบครองยาเสพติดให้โทษ  ตามที่กำหนดในกฎกระทรวง  5. รู้เงื่อนไขการขออนุญาตครอบครองยาเสพติด  ให้โทษตามที่กำหนดในกฎกระทรวง | 2.63  1.33  1.66  1.54  1.49 | 1.46  0.78  0.92  0.86  0.80 | ปานกลาง  น้อยที่สุด  น้อยที่สุด  น้อยที่สุด  น้อยที่สุด |
| รวม | 1.73 | 0.96 | น้อยที่สุด |

จากตารางที่ 4.5 พบว่า ระดับพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามด้านครอบครองโดยรวมอยู่ในระดับน้อยที่สุด (**** = 1.73) เมื่อจำแนกเป็นรายข้อ พบว่าพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามอยู่ในระดับปานกลาง 1 ข้อ และอยู่ในระดับน้อยที่สุด 4 ข้อ โดยเรียงลำดับค่าเฉลี่ยจากมากไปหาน้อยคือครอบครองยาเสพติดให้โทษโดยไม่ได้รับอนุญาต (**** = 2.63) รู้หลักเกณฑ์การขออนุญาตครอบครองยาเสพติดให้โทษตามที่กำหนดในกฎกระทรวง(**** = 1.66) รู้วิธีการขออนุญาตครอบครองยาเสพติดให้โทษ ตามที่กำหนดในกฎกระทรวง (**** = 1.54) รู้เงื่อนไขการขออนุญาตครอบครองยาเสพติดให้โทษตามที่กำหนดในกฎกระทรวง (**** = 1.49) และได้รับอนุญาตให้ครอบครองยาเสพติดให้โทษ (**** = 1.33) ตามลำดับ

**ตารางที่ 4.6**

*ค่าเฉลี่ย (Mean) และส่วนเบี่ยงเบนมาตรฐาน (S.D.) ผลการวิเคราะห์ระดับพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคาม ด้านเสพจำแนกเป็นรายข้อ*

|  |  |  |  |
| --- | --- | --- | --- |
| พฤติกรรมการกระทำความผิดเกี่ยวกับยาเสพติด  ของผู้ต้องขังเรือนจำจังหวัดมหาสารคาม  ด้านเสพ |  | S.D. | ระดับ  พฤติกรรม |
| 1. เสพยาเสพติดโดยวิธีการกินทางปาก  2. เสพยาเสพติดโดยวิธีการสูดดมเข้าทางจมูก  3. เสพยาเสพติดโดยวิธีการสูบหรือรมควัน  4. เสพยาเสพติดโดยวิธีการฉีดเข้าร่างกาย  5. เสพยาเสพติดโดยวิธีการแปะติดผิวหนังหรือใต้ลิ้น | 1.41  1.69  3.09  1.37  1.19 | 0.80  1.17  1.55  0.85  0.53 | น้อยที่สุด  น้อยที่สุด  ปานกลาง  น้อยที่สุด  น้อยที่สุด |
| รวม | 1.75 | 0.98 | น้อยที่สุด |

จากตารางที่ 4.6 พบว่า ระดับพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามด้านเสพโดยรวมอยู่ในระดับน้อยที่สุด (**** = 1.75) เมื่อจำแนกเป็นรายข้อ พบว่าพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามอยู่ในระดับปานกลาง 1 ข้อ และอยู่ในระดับน้อยที่สุด 4 ข้อ โดยเรียงลำดับค่าเฉลี่ยจากมากไปหาน้อยคือเสพยาเสพติดโดยวิธีการสูบหรือรมควัน (**** = 3.09) เสพยาเสพติดโดยวิธีการสูดดมเข้าทางจมูก (**** = 1.69) เสพยาเสพติดโดยวิธีการกินทางปาก (**** = 1.41) เสพยาเสพติดโดยวิธีการฉีดเข้าร่างกาย (**** = 1.37) และเสพยาเสพติดโดยวิธีการแปะติดผิวหนังหรือใต้ลิ้น (**** = 1.19) ตามลำดับ

4.1.2.5 ผลการวิเคราะห์ข้อมูลเกี่ยวกับปัจจัยที่ส่งผลต่อพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคาม การศึกษาปัจจัยที่ส่งผลต่อพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามผู้วิจัยได้ทำการเก็บรวบรวมข้อมูลเกี่ยวกับปัจจัยที่คาดว่าจะส่งผลต่อพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามและนำมาวิเคราะห์การถดถอยพหุคูณเชิงเส้นตรง (Multiple Linear Regression Analysis)และสร้างสมการทำนายพยากรณ์ตัวแปรตามหรือตัวแปรเกณฑ์ 1 ตัวแปรคือพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามจากตัวแปรอิสระหรือตัวแปรทำนาย 13 ด้าน นำเสนอผลการวิเคราะห์แบ่งออกเป็น 3 ส่วนดังนี้

4.1.2.6 คุณลักษณะของตัวแปรที่ใช้ในการศึกษา

ตัวแปรที่มีการวิเคราะห์ระดับช่วง (Interval Scale) การศึกษาวิจัยครั้งนี้เป็นมาตราอันตรภาค (Interval Scale) หรือมาตราอัตราส่วน (Ratio Scale) จำนวน 13 ตัวแปร ได้แก่ 1) การกล่อมเกลาทางสังคม 2) บุคลิกภาพ 3) จิตวิเคราะห์ 4) การเผชิญหน้าเยียวยารักษาตนเอง 5) พัฒนาการการเรียนรู้ทางสังคม 6) การคบหาสมาคมที่แตกต่างกัน 7) การเลียนแบบ 8) การคงชีพ 9) กลไกของการควบคุมทางสังคม 10) ปฏิสัมพันธ์ 11) วัฒนธรรมของชนชั้นที่มีรายได้น้อย 12) เศรษฐกิจ และ 13) การถูกประทับตรา ส่วนตัวแปรตาม มีตัวแปรหลัก 1 ตัวแปร คือ พฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคาม โดยแบ่งออกเป็น 4 ด้าน คือ 1) ด้านผลิต นำเข้า ส่งออก 2) ด้านจำหน่าย ครอบครองเพื่อจำหน่าย3) ด้านครอบครอง และ 4) ด้านเสพ

**ตารางที่ 4.7**

*ค่าเฉลี่ย (Mean) และส่วนเบี่ยงเบนมาตรฐาน (S.D.) ของตัวแปรอิสระ*

|  |  |  |  |  |
| --- | --- | --- | --- | --- |
| ที่ | ตัวแปร |  | S.D. | หน่วยวัด |
| 1  2  3  4  5  6  7  8  9  10  11  12  13 | การกล่อมเกลาทางสังคม  บุคลิกภาพ  จิตวิเคราะห์  การเผชิญหน้าเยียวยารักษาตนเอง  พัฒนาการการเรียนรู้ทางสังคม  การคบหาสมาคมที่แตกต่างกัน  การเลียนแบบ  การคงชีพ  กลไกของการควบคุมทางสังคม  ปฏิสัมพันธ์  วัฒนธรรมของชนชั้นที่มีรายได้น้อย  เศรษฐกิจ  การถูกประทับตรา | 2.10  2.57  2.37  2.33  2.81  2.34  2.27  2.21  2.41  1.98  2.02  2.54  2.27 | 0.78  0.75  0.77  0.74  1.05  1.03  1.04  0.75  0.86  0.85  0.95  0.91  0.99 | Interval Scale  Interval Scale  Interval Scale  Interval Scale  Interval Scale  Interval Scale  Interval Scale  Interval Scale  Interval Scale  Interval Scale  Interval Scale  Interval Scale  Interval Scale |

4.1.2.7 ค่าความสัมพันธ์ระหว่างตัวแปรของตัวแปรที่ใช้ในการศึกษา

ในการศึกษาวิจัยครั้งนี้ ผู้วิจัยใช้การวิเคราะห์ค่าสัมประสิทธิ์สหสัมพันธ์ระหว่างตัวแปรอิสระกับตัวแปรตาม และระหว่างตัวแปรอิสระด้วยกัน ด้วยวิธี Pearson Product Moment Correlation เป็นการหาระดับความสัมพันธ์เชิงเส้นที่เรียกว่า สัมประสิทธิ์สหสัมพันธ์ (Correlation Coefficient) โดยสัมประสิทธิ์สหสัมพันธ์ ที่มีค่าเป็น (+) หมายความว่า ข้อมูลสองชุดเปลี่ยนแปลงตามกัน กล่าวคือ ถ้าค่าของตัวแปรตัวหนึ่งสูง ค่าของตัวแปรอีกตัวหนึ่งจะสูงด้วย และถ้าค่าของตัวแปรหนึ่งต่ำ ค่าของตัวแปรอีกตัวหนึ่งจะต่ำด้วย สัมประสิทธิ์สหสัมพันธ์ ที่มีค่าเป็น (-) หมายความว่า ข้อมูลสองชุดเปลี่ยนแปลงในทางตรงกันข้ามกัน หรือกลับกันกล่าวคือ ถ้าค่าของตัวแปรตัวหนึ่งสูง ค่าของตัวแปรอีกตัวหนึ่งจะต่ำ และถ้าค่าของตัวแปรหนึ่งต่ำ ค่าของตัวแปรอีกตัวหนึ่งจะสูง

ค่าระดับความสัมพันธ์ที่เกิดขึ้นจากค่า Correlation Coefficient (r) มีเกณฑ์วัดระดับความสัมพันธ์ ดังนี้ (ดุษฎี อายุวัฒน์ และคณะ. 2535 ; อ้างถึงในสุรศักดิ์ สุขโชติ. 2556)

ระดับความสัมพันธ์ระหว่าง 0.001-0.500 ถือว่ามีระดับความสัมพันธ์ค่อนข้างต่ำ

ระดับความสัมพันธ์ระหว่าง 0.501-0.700 ถือว่ามีระดับความสัมพันธ์ปานกลาง

ระดับความสัมพันธ์ระหว่าง 0.701 ขึ้นไป ถือว่ามีระดับความสัมพันธ์ค่อนข้างสูง

ค่าสัมประสิทธิ์สหสัมพันธ์ระหว่างตัวแปรอิสระด้วยกันควรมีค่าสูงสุดไม่เกิน 0.85เพื่อหลีกเลี่ยงปัญหาการเกิด Multi-Collinearity ซึ่งหมายถึง ตัวแปรอิสระมีความสัมพันธ์กันเองสูงมากเกินไป จนไม่เหมาะสมที่จะนำตัวแปรคู่ที่มีความสัมพันธ์กันสูงเข้าไปในสมการทั้งสองตัว

(สุชาติ ประสิทธิ์รัฐสินธุ์ และกรรณิการ์ สุขเกษม. 2536)

ผู้วิจัยได้กำหนดสัญลักษณ์แทนตัวแปรและค่าสถิติที่ใช้ในการวิเคราะห์ข้อมูลเพื่อประโยชน์ในการนำไปเสนอผลการวิเคราะห์ข้อมูล ดังนี้

**1) สัญลักษณ์ที่ใช้แทนตัวแปร**

Y แทน พฤติกรรมการกระทำความผิดเกี่ยวกับยาเสพติด

y1 แทน ด้านผลิต นำเข้า ส่งออก

y2 แทน ด้านจำหน่าย ครอบครองเพื่อจำหน่าย

y3 แทน ด้านครอบครอง

y4 แทน ด้านเสพ

X1 แทน ด้านการกล่อมเกลาทางสังคม

X2 แทน ด้านบุคลิกภาพ

X3 แทน ด้านจิตวิเคราะห์

X4 แทน ด้านการเผชิญหน้าเยียวยารักษาตนเอง

X5 แทน ด้านพัฒนาการการเรียนรู้ทางสังคม

X6 แทน ด้านการคบหาสมาคมที่แตกต่างกัน

X7 แทน ด้านการเลียนแบบ

X8 แทน ด้านการคงชีพ

X9 แทน ด้านกลไกของการควบคุมทางสังคม

X10 แทน ด้านปฏิสัมพันธ์

X11 แทน ด้านวัฒนธรรมของชนชั้นที่มีรายได้น้อย

X12 แทน ด้านเศรษฐกิจ

X13 แทน ด้านการถูกประทับตรา

**2) สัญลักษณ์ที่ใช้แทนค่าสถิติ**

R แทน ค่าสัมประสิทธิ์สหสัมพันธ์พหุคูณ ซึ่งแสดงถึงความสัมพันธ์ระหว่างตัวแปรอิสระทั้ง 13 ตัว กับตัวแปรตาม

R2 แทน ค่าสัมประสิทธิ์การตัดสินใจ (Coefficient of Determination) เป็นที่แสดงถึงอิทธิพลของตัวแปรอิสระทุกตัวที่มีผลต่อตัวแปรตาม ซึ่งแสดงถึงประสิทธิภาพในการพยากรณ์

S.E. แทน ค่าความคลาดเคลื่อนของการประมาณค่าพารามิเตอร์

b แทน ค่าน้ำหนักความสำคัญของตัวพยากรณ์ในสมการที่เขียนในรูปของคะแนนดิบ

β แทน ค่าสัมประสิทธิ์การถดถอยมาตรฐานของตัวแปรอิสระซึ่งคำนวณจากค่าของตัวแปรต่าง ๆ ในรูปคะแนนมาตรฐาน

t แทน ค่าสถิติที่ใช้ในการทดสอบสมมติฐานเกี่ยวกับพารามิเตอร์ของสมการถดถอยแต่ละค่าที่อยู่ในสมการ

P-Value แทน ระดับนัยสำคัญทางสถิติ

a แทน ค่าคงที่ของสมการถดถอยในรูปคะแนนดิบ

ผลการวิเคราะห์ข้อมูล ค่าสัมประสิทธิ์สหสัมพันธ์ (r) ระหว่างตัวแปรอิสระกับตัวแปรอิสระด้วยกัน (X1,X2, ..., X13) กับตัวแปรตาม (Y) ผู้วิจัยนำเสนอผลการวิเคราะห์ข้อมูล ดังแสดงในตารางที่ 14

**ตารางที่ 4.8**

*ค่าสัมประสิทธิ์สหสัมพันธ์ (r) ระหว่างตัวแปรอิสระกับตัวแปรอิสระด้วยกัน และกับตัวแปรตาม*

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | X1 | X2 | X3 | X4 | X5 | X6 | X7 | X8 | X9 | X10 | X11 | X12 | X13 | Y |
| X1 | - | .231\*\* | .271\*\* | .185\*\* | .578\*\* | .674\*\* | .710\*\* | .590\*\* | .539\*\* | .643\*\* | .679\*\* | .115\* | .607\*\* | .608\*\* |
| X2 |  | - | .489\*\* | .531\*\* | .315\*\* | .224\*\* | .381\*\* | .306\*\* | .480\*\* | .330\*\* | .371\*\* | .357\*\* | .341\*\* | .165\*\* |
| X3 |  |  | - | .574\*\* | .377\*\* | .306\*\* | .305\*\* | .385\*\* | .552\*\* | .307\*\* | .370\*\* | .429\*\* | .399\*\* | .128\* |
| X4 |  |  |  | - | .285\*\* | .189\*\* | .252\*\* | .279\*\* | .465\*\* | .285\*\* | .293\*\* | .344\*\* | .367\*\* | .218\*\* |
| X5 |  |  |  |  | - | .709\*\* | .771\*\* | .750\*\* | .595\*\* | .583\*\* | .601\*\* | .360\*\* | .490\*\* | .538\*\* |
| X6 |  |  |  |  |  | - | .773\*\* | .723\*\* | .512\*\* | .597\*\* | .672\*\* | .133\* | .504\*\* | .562\*\* |
| X7 |  |  |  |  |  |  | - | .799\*\* | .616\*\* | .709\*\* | .743\*\* | .253\*\* | .597\*\* | .584\*\* |
| X8 |  |  |  |  |  |  |  | - | .636\*\* | .630\*\* | .724\*\* | .262\*\* | .519\*\* | .492\*\* |
| X9 |  |  |  |  |  |  |  |  | - | .543\*\* | .627\*\* | .524\*\* | .673\*\* | .425\*\* |
| X10 |  |  |  |  |  |  |  |  |  | - | .619\*\* | .299\*\* | .538\*\* | .614\*\* |
| X11 |  |  |  |  |  |  |  |  |  |  | - | .208\*\* | .635\*\* | .544\*\* |
| X12 |  |  |  |  |  |  |  |  |  |  |  | - | .368\*\* | .106 |
| X13 |  |  |  |  |  |  |  |  |  |  |  |  | - | .569\*\* |
| Y |  |  |  |  |  |  |  |  |  |  |  |  |  | - |

*หมายเหตุ*. มีนัยสำคัญทางสถิติที่ระดับ .05, มีนัยสำคัญทางสถิติที่ระดับ .01

จากตารางที่ 4.8 พบว่า ตัวแปรอิสระทั้ง 13 ตัวแปร ไม่มีคู่ใดที่มีค่าสัมประสิทธิ์สหสัมพันธ์เกิน 0.85 โดยคู่ตัวแปรอิสระทั้ง 13 คู่ มีค่าสัมประสิทธิ์สหสัมพันธ์ระหว่าง .115 ถึง .799 ซึ่งถือว่าอยู่ในระดับไม่สูงนัก และตัวแปรอิสระคู่ที่มีค่าสัมประสิทธิ์สหสัมพันธ์สูงที่สุดเท่ากับ .799 คือ การเลียนแบบ (X7) กับการคงชีพ (X8)

**3) ผลการวิเคราะห์การถดถอยพหุคูณเชิงเส้นตรง** (Multiple Linear Regression Analysis)

การวิเคราะห์การถดถอยพหุคูณเชิงเส้นตรงมีลักษณะที่สำคัญ คือการวิเคราะห์หาผล หรืออิทธิพลของตัวแปรอิสระหลาย ๆ ตัวที่มีต่อตัวแปรตามหนึ่งตัว โดยมีข้อสมมติฐานว่าความสัมพันธ์ระหว่างตัวแปรตามและตัวแปรอิสระเป็นความสัมพันธ์เชิงเส้นตรง (Linear Relationship) เพื่อที่จะทำให้สามารถนำผลของตัวแปรอิสระแต่ละตัวที่มีผลต่อตัวแปรตามมารวมกันได้ (Additivity) กล่าวคือ ตัวแปรอิสระแต่ละตัวมีผลต่อตัวแปรตามหรือไม่ และตัวแปรอิสระทุกตัวรวมกันมีผลต่อตัวแปรตามมากน้อยเพียงใด ก่อนการวิเคราะห์การถดถอยพหุคูณเชิงเส้นตรง ผู้วิจัยได้ทำการตรวจสอบดูว่า ตัวแปรอิสระสัมพันธ์กันหรือไม่ โดยการคำนวณค่าสัมประสิทธิ์สหสัมพันธ์ (Correlation Coefficient) ระหว่างตัวแปรอิสระทุกตัวเป็นอิสระจากกันและไม่มีปัญหาเกี่ยวกับ Multi-Collinearity

เทคนิคการวิเคราะห์การถดถอยพหุคูณเชิงเส้นตรง สร้างขึ้นเพื่อใช้กับตัวแปรที่มีระดับการวัดมาตราอันตรภาค (Interval Scale) หรือมาตราอัตราส่วน (Ratio Scale) ซึ่งหากเป็นตัวแปรที่มีระดับการวัดมาตรานามบัญญัติ (Nominal Scale) หรือมาตราเรียงอันดับ (Ordinal Scale) จะต้องนำมาจัดการแปลงให้เป็นตัวแปรหุ่น (สัมพันธ์ พันธุ์พฤกษ์. 2541)

การวิเคราะห์ปัจจัยที่คาดว่าส่งผลต่อพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคาม โดยใช้เทคนิคการวิเคราะห์การถดถอยพหุคูณเชิงเส้นตรง (Multiple Linear Regression Analysis) แบบกำหนดตัวแปรเข้าไปในสมการทั้งหมด(Enter Method) ตัวแปรตามคือพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคาม กับตัวแปรอิสระ จำนวน 13 ตัวคือ การกล่อมเกลาทางสังคม บุคลิกภาพ จิตวิเคราะห์ การเผชิญหน้าเยียวยารักษาตนเองพัฒนาการการเรียนรู้ทางสังคม การคบหาสมาคมที่แตกต่างกัน การเลียนแบบ การคงชีพ กลไกของการควบคุมทางสังคม ปฏิสัมพันธ์ วัฒนธรรมของชนชั้นที่มีรายได้น้อย เศรษฐกิจ และการถูกประทับตรา ผลการวิเคราะห์ข้อมูลดังตารางที่ 4.8

**ตารางที่** 4.9

*ผลการวิเคราะห์การถดถอยพหุคูณเชิงเส้นตรงของพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคาม(Y)*

|  |  |  |  |  |  |
| --- | --- | --- | --- | --- | --- |
| ตัวแปรอิสระ (X) | b | S.E. | β | t | P-Value |
| ค่าคงที่ (a)  การกล่อมเกลาทางสังคม (X1)  บุคลิกภาพ (X2)  จิตวิเคราะห์ (X3)  การเผชิญหน้าเยียวยารักษาตนเอง (X4)  พัฒนาการการเรียนรู้ทางสังคม (X5)  การคบหาสมาคมที่แตกต่างกัน (X6)  การเลียนแบบ (X7)  การคงชีพ (X8)  กลไกของการควบคุมทางสังคม (X9)  ปฏิสัมพันธ์ (X10)  วัฒนธรรมของชนชั้นที่มีรายได้น้อย (X11)  เศรษฐกิจ (X12)  การถูกประทับตรา (X13) | .768  .116  .051  .168  .105  .154  .070  .044  .080  .015  .240  .035  .080  .197 | .126  .054  .044  .046  .045  .043  .043  .056  .066  .052  .045  .047  .036  .039 | -  .140  .060  .199  .121  .251  .113  .071  .093  .020  .316  .051  .113  .303 | 6.100  2.148  1.163  3.684  2.343  3.578  1.621  .787  1.206  .295  5.316  .739  2.228  5.047 | .000  .033\*  .246  .000\*  .020\*  .000\*  .106  .432  .229  .768  .000\*  .460  .027\*  .000\* |

*หมายเหตุ*. มีนัยสำคัญทางสถิติที่ระดับ .05, R = 0.749, R2 = 0.561

จากตารางที่ 4.9 พบว่า การวิเคราะห์การถดถอยพหุคูณเชิงเส้นตรงของพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคาม (Y) โดยใช้การวิเคราะห์แบบกำหนดตัวแปรเข้าไปในสมการทั้งหมด (Enter Method) ดังนี้

1. ปัจจัยที่นำมาศึกษา ทั้ง 13 ตัวแปร มีความสัมพันธ์พหุคูณกับพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคาม (Y) เท่ากับ 0.749

(R = 0.749) แสดงว่า ตัวแปรอิสระทั้ง 13 ตัวแปรรวมกันมีความสัมพันธ์กับพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคาม อย่างมีนัยสำคัญทางสถิติที่ระดับ .05 โดยมีค่าความสัมพันธ์ร้อยละ 74.90

2. ปัจจัยที่นำมาศึกษา ทั้ง 13 ตัวแปร มีผลต่อการเปลี่ยนแปลง หรือการผันแปรกับพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคาม (Y) เท่ากับ 0.561 (R2 = 0.561) แสดงว่าตัวแปรอิสระ 13 ตัวแปรสามารถอธิบายพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามได้ ร้อยละ 56.10

3. ปัจจัยที่ส่งผลต่อพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามอย่างมีนัยสำคัญทางสถิติที่ระดับ .05 มีจำนวน 7 ตัวแปร สอดคล้องกับสมมติฐานของการวิจัยที่ตั้งไว้เรียงลำดับจากตัวแปรที่มีผลต่อการผันแปรในตัวแปรตามในแบบคะแนนมาตรฐานมากที่สุดไปหาน้อย ดังนี้

3.1 ด้านปฏิสัมพันธ์ (X10β =0.316)

3.2 ด้านการถูกประทับตรา (X13β =0.303)

3.3 ด้านพัฒนาการการเรียนรู้ทางสังคม (X5β =0.251)

3.4 ด้านจิตวิเคราะห์ (X3β =0.199)

3.5 ด้านการกล่อมเกลาทางสังคม (X1β =0.140)

3.6 ด้านการเผชิญหน้าเยียวยารักษาตนเอง (X4β =0.121)

3.7 ด้านเศรษฐกิจ (X12β =0.113)

ผลการศึกษาวิจัย พบว่า ตัวแปรที่ส่งผลต่อพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคาม เรียงตามลำดับจากมากที่สุดไปหาน้อย คือปัจจัยด้านปฏิสัมพันธ์ (X10) เมื่อมีการเปลี่ยนไป 1 หน่วย จะทำให้พฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามเปลี่ยนแปลงไป0.316 หน่วย ปัจจัยด้านการถูกประทับตรา (X13) เมื่อมีการเปลี่ยนไป 1 หน่วย จะทำให้พฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามเปลี่ยนแปลงไป 0.303 หน่วย ปัจจัยด้านพัฒนาการการเรียนรู้ทางสังคม (X5) เมื่อมีการเปลี่ยนไป 1 หน่วย จะทำให้พฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามเปลี่ยนแปลงไป 0.251 หน่วย ปัจจัยด้านจิตวิเคราะห์ (X3) เมื่อมีการเปลี่ยนไป 1 หน่วยจะทำให้พฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามเปลี่ยนแปลงไป 0.199 หน่วย ปัจจัยด้านการกล่อมเกลาทางสังคม (X1) เมื่อมีการเปลี่ยนไป 1 หน่วย จะทำให้พฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามเปลี่ยนแปลงไป 0.140 หน่วย ปัจจัยด้านการเผชิญหน้าเยียวยารักษาตนเอง (X4) เมื่อมีการเปลี่ยนไป 1 หน่วย จะทำให้พฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามเปลี่ยนแปลงไป 0.121 หน่วย และปัจจัยด้านเศรษฐกิจ (X12) เมื่อมีการเปลี่ยนไป 1 หน่วย จะทำให้พฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามเปลี่ยนแปลงไป 0.113 หน่วย โดยตัวแปรทั้ง 7 ตัวร่วมกันพยากรณ์พฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคาม ได้ร้อยละ 56.10 (R2=0.561)

ดังนั้น เมื่อทราบค่าคงที่ (Constant) เท่ากับ 0.768 ทราบค่าน้ำหนักความสำคัญของตัวพยากรณ์ ซึ่งอยู่ในรูปคะแนนดิบ (b)และทราบน้ำหนักความสำคัญของตัวพยากรณ์ ซึ่งอยู่ในรูปคะแนนมาตรฐาน (β) จึงสามารถสร้างสมการถดถอย ได้ดังนี้

สมการถดถอยในรูปคะแนนดิบ คือ Y = a+b1(x1)+b3(x3)+b4(x4) +b5(x5) +b10(x10) +b12(x12)+b13(x13)

แทนค่าในสูตร Y = 0.768 + 0.116X1+ 0.168X3 + 0.105X4 + 0.154X5+ 0.240X10 + 0.080X12 + 0.197X13

สมการถดถอยในรูปคะแนนมาตรฐาน คือ Z= B1Z1+B3Z3+B4Z4+ B5Z5+ B10Z10+ B12Z12+B13Z13

แทนค่าในสูตร Z =0.140Z1 + 0.199Z3 + 0.121Z4 + 0.251Z5 + 0.316Z10 + 0.113Z12 + 0.303Z13

เมื่อ Y และ Z = พฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคาม

ส่วนตัวแปรอิสระอีก 6 ตัวแปร ไม่มีนัยสำคัญทางสถิติที่ระดับ .05 คือ ด้านบุคลิกภาพ (X2) ด้านการคบหาสมาคมที่แตกต่างกัน (X6) ด้านการเลียนแบบ (X7) ด้านการคงชีพ (X8) ด้านกลไกของการควบคุมทางสังคม (X9) และด้านวัฒนธรรมของชนชั้นที่มีรายได้น้อย (X11)

**ตารางที่ 4.10**

*ผลการวิเคราะห์การถดถอยพหุคูณเชิงเส้นตรงของพฤติกรรมการกระทำความผิด*

*เกี่ยวกับยาเสพติดของผู้ต้องขังเรือนจำจังหวัดมหาสารคาม ด้านผลิต นำเข้า ส่งออก (y1)*

|  |  |  |  |  |  |
| --- | --- | --- | --- | --- | --- |
| ตัวแปรอิสระ (X) | b | S.E. | β | t | P-Value |
| ค่าคงที่ (a)  การกล่อมเกลาทางสังคม (X1)  บุคลิกภาพ (X2)  จิตวิเคราะห์ (X3)  การเผชิญหน้าเยียวยารักษาตนเอง (X4)  พัฒนาการการเรียนรู้ทางสังคม (X5)  การคบหาสมาคมที่แตกต่างกัน (X6)  การเลียนแบบ (X7)  การคงชีพ (X8)  กลไกของการควบคุมทางสังคม (X9)  ปฏิสัมพันธ์ (X10)  วัฒนธรรมของชนชั้นที่มีรายได้น้อย (X11)  เศรษฐกิจ (X12)  การถูกประทับตรา (X13) | .238  .341  .055  .206  .117  .061  .009  .254  .158  .136  .183  .065  .009  .257 | .159  .068  .055  .057  .057  .054  .055  .070  .084  .065  .057  .059  .045  .049 | -  .319  .049  .189  .104  .076  .011  .317  .141  .140  .186  .073  .010  .304 | 1.499  5.016  .994  3.590  2.074  1.120  .161  3.611  1.892  2.080  3.212  1.092  .198  5.209 | .135  .000\*  .321  .000\*  .039\*  .264  .872  .000\*  .060  .038\*  .001\*  .276  .843  .000\* |

*หมายเหตุ.* มีนัยสำคัญทางสถิติที่ระดับ .05 ,R = 0.765, R2 = 0.585

จากตารางที่ 4.10 พบว่า การวิเคราะห์การถดถอยพหุคูณเชิงเส้นตรงของพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคาม ด้านผลิตนำเข้าส่งออก (y1) โดยใช้การวิเคราะห์แบบกำหนดตัวแปรเข้าไปในสมการทั้งหมด (Enter Method) ดังนี้

1. ปัจจัยที่นำมาศึกษา ทั้ง 13 ตัวแปร มีความสัมพันธ์พหุคูณกับพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามด้านผลิตนำเข้าส่งออก (y1) เท่ากับ 0.765 (R = 0.765) แสดงว่า ตัวแปรอิสระทั้ง 13 ตัวแปรรวมกันมีความสัมพันธ์กับพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคาม อย่างมีนัยสำคัญทางสถิติที่ระดับ .05 โดยมีค่าความสัมพันธ์ร้อยละ 76.50

2. ปัจจัยที่นำมาศึกษา ทั้ง 13 ตัวแปร มีผลต่อการเปลี่ยนแปลง หรือการผันแปรกับพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคาม ด้านผลิตนำเข้าส่งออก (y1) เท่ากับ 0.585 (R2 = 0.585) แสดงว่าตัวแปรอิสระ 13 ตัวแปรสามารถอธิบายพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามได้ ร้อยละ 58.50

3. ปัจจัยที่ส่งผลต่อพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามด้านผลิตนำเข้าส่งออก (y1) อย่างมีนัยสำคัญทางสถิติที่ระดับ .05 มีจำนวน 7 ตัวแปร สอดคล้องกับสมมติฐานของการวิจัยที่ตั้งไว้เรียงลำดับจากตัวแปรที่มีผลต่อการผันแปรในตัวแปรตามในแบบคะแนนมาตรฐานมากที่สุดไปหาน้อย ดังนี้

3.1 ด้านการกล่อมเกลาทางสังคม (X1β = 0.319)

3.2 ด้านการเลียนแบบ (X7β = 0.317)

3.3 ด้านการถูกประทับตรา (X13β = 0.304)

3.4 ด้านจิตวิเคราะห์ (X3β =0.189)

3.5 ด้านปฏิสัมพันธ์ (X10β =0.186)

3.6 ด้านกลไกของการควบคุมทางสังคม (X9β = 0.140)

3.7 ด้านการเผชิญหน้าเยียวยารักษาตนเอง (X4β = 0.104)

ผลการศึกษาวิจัย พบว่า ตัวแปรที่ส่งผลต่อพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคาม ด้านผลิต นำเข้า ส่งออก (y1) เรียงตามลำดับจากมากที่สุดไปหาน้อย คือปัจจัยด้านการกล่อมเกลาทางสังคม (X1) เมื่อมีการเปลี่ยนไป 1 หน่วย จะทำให้พฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามเปลี่ยนแปลงไป 0.319 หน่วย ปัจจัยด้านการเลียนแบบ (X7) เมื่อมีการเปลี่ยนไป 1 หน่วย จะทำให้พฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามเปลี่ยนแปลงไป 0.317 หน่วย ปัจจัยด้านการถูกประทับตรา (X13) เมื่อมีการเปลี่ยนไป 1 หน่วย จะทำให้พฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามเปลี่ยนแปลงไป 0.304 หน่วย ปัจจัยด้านจิตวิเคราะห์ (X3) เมื่อมีการเปลี่ยนไป 1 หน่วย จะทำให้พฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามเปลี่ยนแปลงไป 0.189 หน่วย ปัจจัยด้านปฏิสัมพันธ์ (X10) เมื่อมีการเปลี่ยนไป 1 หน่วยจะทำให้พฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามเปลี่ยนแปลงไป 0.186 หน่วย ปัจจัยด้านกลไกของการควบคุมทางสังคม (X9) เมื่อมีการเปลี่ยนไป 1 หน่วย จะทำให้พฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามเปลี่ยนแปลงไป 0.140 หน่วย และปัจจัยด้านการเผชิญหน้าเยียวยารักษาตนเอง (X4) เมื่อมีการเปลี่ยนไป 1 หน่วย จะทำให้พฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามเปลี่ยนแปลงไป 0.104 หน่วย โดยตัวแปรทั้ง 7 ตัวร่วมกันพยากรณ์พฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคาม ได้ร้อยละ 58.50 (R2 = 0.585)

ดังนั้น เมื่อทราบค่าคงที่ (Constant) เท่ากับ 0.238 ทราบค่าน้ำหนักความสำคัญของตัวพยากรณ์ ซึ่งอยู่ในรูปคะแนนดิบ (b) และทราบน้ำหนักความสำคัญของตัวพยากรณ์ ซึ่งอยู่ในรูปคะแนนมาตรฐาน (β) จึงสามารถสร้างสมการถดถอย ได้ดังนี้

สมการถดถอยในรูปคะแนนดิบ คือ Y = a+b1(x1)+b3(x3)+b4(x4)+ b7(x7)+ b9(x9)+ b10(x10)+b13(x13)

แทนค่าในสูตร Y = 0.238+ 0.341X1+ 0.206X3+ 0.117X4 + 0.254X7 + 0.136X9+ 0.183X10 + 0.257X13

สมการถดถอยในรูปคะแนนมาตรฐาน คือ Z= B1Z1+B3Z3+B4Z4+ B7Z7+ B9Z9+ B10Z10+B13Z13

แทนค่าในสูตร Z =0.319Z1 + 0.189Z3 + 0.104Z4 + 0.317Z7 + 0.140Z9 + 0.186Z10 + 0.304Z13

เมื่อ Y และ Z = พฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามด้านผลิตนำเข้าส่งออก

ส่วนตัวแปรอิสระอีก 6 ตัวแปร ไม่มีนัยสำคัญทางสถิติที่ระดับ .05 คือ ด้านบุคลิกภาพ (X2) ด้านพัฒนาการการเรียนรู้ทางสังคม (X5) ด้านการคบหาสมาคมที่แตกต่างกัน (X6) ด้านการคงชีพ (X8) ด้านวัฒนธรรมของชนชั้นที่มีรายได้น้อย (X11) และด้านเศรษฐกิจ (X12)

**ตารางที่ 4.11**

*ผลการวิเคราะห์การถดถอยพหุคูณเชิงเส้นตรงของพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคาม ด้านครอบครองเพื่อจำหน่าย จำหน่าย (y2)*

|  |  |  |  |  |  |
| --- | --- | --- | --- | --- | --- |
| ตัวแปรอิสระ (X) | b | S.E. | β | t | P-Value |
| ค่าคงที่ (a)  การกล่อมเกลาทางสังคม (X1)  บุคลิกภาพ (X2)  จิตวิเคราะห์ (X3)  การเผชิญหน้าเยียวยารักษาตนเอง (X4)  พัฒนาการการเรียนรู้ทางสังคม (X5)  การคบหาสมาคมที่แตกต่างกัน (X6)  การเลียนแบบ (X7)  การคงชีพ (X8)  กลไกของการควบคุมทางสังคม (X9)  ปฏิสัมพันธ์ (X10)  วัฒนธรรมของชนชั้นที่มีรายได้น้อย (X11)  เศรษฐกิจ (X12)  การถูกประทับตรา (X13) | .585  .103  .201  .401  .400  .398  .288  .129  .131  .050  .361  .057  .131  .081 | .284  .122  .099  .103  .101  .097  .098  .126  .150  .117  .102  .106  .081  .088 | -  .063  .119  .242  .234  .329  .235  .106  .077  .034  .241  .042  .094  .063 | 2.057  .844  2.028  3.897  3.954  4.091  2.947  1.023  .875  .428  3.533  .532  1.617  .914 | .041  .399  .043\*  .000\*  .000\*  .000\*  .003\*  .307  .382  .669  .000\*  .595  .107  .362 |

*หมายเหตุ.* มีนัยสำคัญทางสถิติที่ระดับ .05 ,R = 0.650, R2 = 0.423

จากตารางที่ 4.11 พบว่า การวิเคราะห์การถดถอยพหุคูณเชิงเส้นตรงของพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคาม ด้านจำหน่าย ครอบครองเพื่อจำหน่าย (y2) โดยใช้การวิเคราะห์แบบกำหนดตัวแปรเข้าไปในสมการทั้งหมด (Enter Method) ดังนี้

1. ปัจจัยที่นำมาศึกษา ทั้ง 13 ตัวแปร มีความสัมพันธ์พหุคูณกับพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามด้านจำหน่าย ครอบครองเพื่อจำหน่าย (y2) เท่ากับ 0.650 (R = 0.650) แสดงว่า ตัวแปรอิสระทั้ง 13 ตัวแปรรวมกันมีความสัมพันธ์กับพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคาม อย่างมีนัยสำคัญทางสถิติที่ระดับ .05 โดยมีค่าความสัมพันธ์ร้อยละ 65.00

2. ปัจจัยที่นำมาศึกษา ทั้ง 13 ตัวแปร มีผลต่อการเปลี่ยนแปลง หรือการผันแปรกับพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามด้านจำหน่าย ครอบครองเพื่อจำหน่าย (y2) เท่ากับ 0.423 (R2 = 0.423) แสดงว่าตัวแปรอิสระ 13 ตัวแปรสามารถอธิบายพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามได้ ร้อยละ 42.30

3. ปัจจัยที่ส่งผลต่อพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามด้านจำหน่าย ครอบครองเพื่อจำหน่าย (y2) อย่างมีนัยสำคัญทางสถิติที่ระดับ .05 มีจำนวน 6 ตัวแปร สอดคล้องกับสมมติฐานของการวิจัยที่ตั้งไว้เรียงลำดับจากตัวแปรที่มีผลต่อการผันแปรในตัวแปรตามในแบบคะแนนมาตรฐานมากที่สุดไปหาน้อย ดังนี้

3.1 ด้านพัฒนาการการเรียนรู้ทางสังคม (X5 β = 0.329)

3.2 ด้านจิตวิเคราะห์ (X3β = 0.242)

3.3 ด้านปฏิสัมพันธ์ (X10β = 0.241)

3.4 ด้านการคบหาสมาคมที่แตกต่างกัน (X6β = 0.235)

3.5 ด้านการเผชิญหน้าเยียวยารักษาตนเอง (X4β = 0.234)

3.6 ด้านบุคลิกภาพ (X2β = 0.119)

ผลการศึกษาวิจัย พบว่า ตัวแปรที่ส่งผลต่อพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคาม ด้านจำหน่าย ครอบครองเพื่อจำหน่าย (y2) เรียงตามลำดับจากมากที่สุดไปหาน้อย คือปัจจัยพัฒนาการการเรียนรู้ทางสังคม (X5) เมื่อมีการเปลี่ยนไป 1 หน่วย จะทำให้พฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามเปลี่ยนแปลงไป 0.329 หน่วย ปัจจัยด้านจิตวิเคราะห์ (X3) เมื่อมีการเปลี่ยนไป 1 หน่วยจะทำให้พฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามเปลี่ยนแปลงไป 0.242 หน่วย ปัจจัยด้านการคบหาสมาคมที่แตกต่างกัน (X6) เมื่อมีการเปลี่ยนไป 1 หน่วยจะทำให้พฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามเปลี่ยนแปลงไป 0.235 หน่วย ปัจจัยด้านการคบหาสมาคมที่แตกต่างกัน (X6) เมื่อมีการเปลี่ยนไป 1 หน่วยจะทำให้พฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามเปลี่ยนแปลงไป 0.235 หน่วย ปัจจัยด้านการเผชิญหน้าเยียวยารักษาตนเอง (X4) เมื่อมีการเปลี่ยนไป 1 หน่วย จะทำให้พฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามเปลี่ยนแปลงไป 0.234 หน่วย และปัจจัยด้านบุคลิกภาพ (X2) เมื่อมีการเปลี่ยนไป 1 หน่วย จะทำให้พฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามเปลี่ยนแปลงไป 0.119 หน่วยโดยตัวแปรทั้ง6ตัวร่วมกันพยากรณ์พฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคาม ได้ร้อยละ 42.30 (R2 = 0.423)

ดังนั้น เมื่อทราบค่าคงที่ (Constant) เท่ากับ 0.585 ทราบค่าน้ำหนักความสำคัญของตัวพยากรณ์ ซึ่งอยู่ในรูปคะแนนดิบ (b) และทราบน้ำหนักความสำคัญของตัวพยากรณ์ ซึ่งอยู่ในรูปคะแนนมาตรฐาน (β) จึงสามารถสร้างสมการถดถอย ได้ดังนี้

สมการถดถอยในรูปคะแนนดิบ คือ Y = a+b2(x2)+b3(x3)+b4(x4)+b5(x5) +b6(x6)+b10(x10)

แทนค่าในสูตร Y = 0.585 + 0.201X2+ 0.401X3+ 0.400X4 + 0.398X5 + 0.288X6+ 0.361X10

สมการถดถอยในรูปคะแนนมาตรฐาน คือ Z= B2Z2+B3Z3+B4Z4+B5Z5+B6Z6+B10Z10

แทนค่าในสูตร Z = 0.119Z2 + 0.242Z3 + 0.234Z4 + 0.329Z5 + 0.235Z6 + 0.241Z10

เมื่อ Y และ Z = พฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามด้านจำหน่าย ครอบครองเพื่อจำหน่าย

ส่วนตัวแปรอิสระอีก 7 ตัวแปร ไม่มีนัยสำคัญทางสถิติที่ระดับ .05 คือ ด้านการกล่อมเกลาทางสังคม (X1) ด้านการเลียนแบบ (X7) ด้านการคงชีพ (X8) ด้านกลไกของการควบคุมทางสังคม (X9) ด้านวัฒนธรรมของชนชั้นที่มีรายได้น้อย (X11) ด้านเศรษฐกิจ (X12) และด้านการถูกประทับตรา (X13)

**ตารางที่ 4.12**

*ผลการวิเคราะห์การถดถอยพหุคูณเชิงเส้นตรงของพฤติกรรมการกระทำความผิด*

*เกี่ยวกับยาเสพติดของผู้ต้องขังเรือนจำจังหวัดมหาสารคาม ด้านครอบครอง (y3)*

|  |  |  |  |  |  |
| --- | --- | --- | --- | --- | --- |
| ตัวแปรอิสระ (X) | b | S.E. | β | t | P-Value |
| ค่าคงที่ (a)  การกล่อมเกลาทางสังคม (X1)  บุคลิกภาพ (X2)  จิตวิเคราะห์ (X3)  การเผชิญหน้าเยียวยารักษาตนเอง (X4)  พัฒนาการการเรียนรู้ทางสังคม (X5)  การคบหาสมาคมที่แตกต่างกัน (X6)  การเลียนแบบ (X7)  การคงชีพ (X8)  กลไกของการควบคุมทางสังคม (X9)  ปฏิสัมพันธ์ (X10)  วัฒนธรรมของชนชั้นที่มีรายได้น้อย (X11)  เศรษฐกิจ (X12)  การถูกประทับตรา (X13) | 1.082  .026  .009  .162  .010  .078  .068  .007  .034  .043  .120  .089  .058  .373 | .172  .074  .060  .062  .061  .059  .059  .076  .091  .071  .062  .064  .049  .053 | -  .029  .010  .174  .011  .115  .100  .011  .035  .052  .143  .119  .074  .519 | 6.276  .359  .158  2.599  .169  1.321  1.155  .094  .372  .611  1.947  1.383  1.177  6.970 | .000  .720  .874  .010\*  .866  .187  .249  .925  .710  .542  .053  .168  .240  .000\* |

*หมายเหตุ.* มีนัยสำคัญทางสถิติที่ระดับ .05,R = 0.570,R2 = 0.325

จากตารางที่ 4.12 พบว่า การวิเคราะห์การถดถอยพหุคูณเชิงเส้นตรงของพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคาม ด้านครอบครอง (y3)โดยใช้การวิเคราะห์แบบกำหนดตัวแปรเข้าไปในสมการทั้งหมด (Enter Method) ดังนี้

1. ปัจจัยที่นำมาศึกษา ทั้ง 13 ตัวแปร มีความสัมพันธ์พหุคูณกับพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคาม ด้านครอบครอง (y3) เท่ากับ 0.570 (R = 0.570) แสดงว่า ตัวแปรอิสระทั้ง 13 ตัวแปรรวมกันมีความสัมพันธ์กับพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคาม อย่างมีนัยสำคัญทางสถิติที่ระดับ .05 โดยมีค่าความสัมพันธ์ร้อยละ 57.00

2. ปัจจัยที่นำมาศึกษา ทั้ง 13 ตัวแปร มีผลต่อการเปลี่ยนแปลง หรือการผันแปรกับพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคาม ด้านครอบครอง (y3) เท่ากับ 0.325 (R2 = 0.325) แสดงว่าตัวแปรอิสระ 13 ตัวแปรสามารถอธิบายพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามได้ ร้อยละ 32.50

3. ปัจจัยที่ส่งผลต่อพฤติกรรมการกระทำความผิดเกี่ยวกับยาเสพติดของผู้ต้องขัง เรือนจำจังหวัดมหาสารคามด้านครอบครอง (y3) อย่างมีนัยสำคัญทางสถิติที่ระดับ .05 มีจำนวน 2 ตัวแปร สอดคล้องกับสมมติฐานของการวิจัยที่ตั้งไว้เรียงลำดับจากตัวแปรที่มีผลต่อการผันแปรในตัวแปรตามในแบบคะแนนมาตรฐานมากที่สุดไปหาน้อย ดังนี้

3.1 ด้านการถูกประทับตรา(X13 β =0.519)

3.2 ด้านจิตวิเคราะห์(X3β =0.174)

ผลการศึกษาวิจัย พบว่า ตัวแปรที่ส่งผลต่อพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคาม ด้านครอบครอง (y3) เรียงตามลำดับจากมากที่สุดไปหาน้อย คือปัจจัยด้านการถูกประทับตรา (X13) เมื่อมีการเปลี่ยนไป 1 หน่วย จะทำให้พฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามเปลี่ยนแปลงไป 0.519 หน่วยรองลงมาคือ ปัจจัยด้านจิตวิเคราะห์ (X3) เมื่อมีการเปลี่ยนไป 1 หน่วยจะทำให้พฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามเปลี่ยนแปลงไป 0.174 หน่วย โดยตัวแปรทั้ง 2 ตัวร่วมกันพยากรณ์พฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคาม ได้ร้อยละ 32.50

(R2 = 0.325)

ดังนั้น เมื่อทราบค่าคงที่ (Constant) เท่ากับ 1.082 ทราบค่าน้ำหนักความสำคัญของตัวพยากรณ์ ซึ่งอยู่ในรูปคะแนนดิบ (b) และทราบน้ำหนักความสำคัญของตัวพยากรณ์ ซึ่งอยู่ในรูปคะแนนมาตรฐาน (β) จึงสามารถสร้างสมการถดถอย ได้ดังนี้

สมการถดถอยในรูปคะแนนดิบ คือ Y = a+b3(x3)+b13(x13)

แทนค่าในสูตร Y = 1.082 + 0.162X3+ 0.373X13

สมการถดถอยในรูปคะแนนมาตรฐาน คือ Z = B3Z3+B13Z13

แทนค่าในสูตร Z = 0.174Z3 + 0.519Z13

เมื่อ Y และ Z = พฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคาม ด้านครอบครอง

ส่วนตัวแปรอิสระอีก 11 ตัวแปร ไม่มีนัยสำคัญทางสถิติที่ระดับ .05 คือ ด้านการกล่อมเกลาทางสังคม (X1) ด้านบุคลิกภาพ (X2) ด้านการเผชิญหน้าเยียวยารักษาตนเอง (X4)

ด้านพัฒนาการการเรียนรู้ทางสังคม (X5) ด้านการคบหาสมาคมที่แตกต่างกัน (X6) ด้านการเลียนแบบ (X7) ด้านการคงชีพ (X8) ด้านกลไกของการควบคุมทางสังคม (X9) ด้านปฏิสัมพันธ์ (X10) ด้านวัฒนธรรมของชนชั้นที่มีรายได้น้อย (X11) และด้านเศรษฐกิจ (X12)

**ตารางที่ 4.13**

*ผลการวิเคราะห์การถดถอยพหุคูณเชิงเส้นตรงของพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคาม ด้านเสพ (y4)*

|  |  |  |  |  |  |
| --- | --- | --- | --- | --- | --- |
| ตัวแปรอิสระ (X) | b | S.E. | β | t | P-Value |
| ค่าคงที่ (a)  การกล่อมเกลาทางสังคม (X1)  บุคลิกภาพ (X2)  จิตวิเคราะห์ (X3)  การเผชิญหน้าเยียวยารักษาตนเอง (X4)  พัฒนาการการเรียนรู้ทางสังคม (X5)  การคบหาสมาคมที่แตกต่างกัน (X6)  การเลียนแบบ (X7)  การคงชีพ (X8)  กลไกของการควบคุมทางสังคม (X9)  ปฏิสัมพันธ์ (X10)  วัฒนธรรมของชนชั้นที่มีรายได้น้อย (X11)  เศรษฐกิจ (X12)  การถูกประทับตรา (X13) | 1.165  .008  .062  .098  .108  .201  .085  .308  .004  .068  .296  .107  .140  .078 | .159  .068  .055  .057  .056  .054  .054  .070  .083  .065  .057  .059  .045  .049 | -  .010  .076  .123  .131  .344  .143  .526  .004  .096  .410  .165  .208  .126 | 7.351  .113  1.114  1.718  1.918  3.708  1.557  4.388  .043  1.044  5.203  1.801  3.092  1.584 | .000  .910  .266  .087  .056  .000\*  .120  .000\*  .966  .297  .000\*  .073  .002\*  .114 |

*หมายเหตุ*. มีนัยสำคัญทางสถิติที่ระดับ .05, R = 0.479,R2 = 0.229

จากตารางที่ 4.13 พบว่า การวิเคราะห์การถดถอยพหุคูณเชิงเส้นตรงของพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคาม ด้านเสพ (y4) โดยใช้การวิเคราะห์แบบกำหนดตัวแปรเข้าไปในสมการทั้งหมด (Enter Method) ดังนี้

1. ปัจจัยที่นำมาศึกษา ทั้ง 13 ตัวแปร มีความสัมพันธ์พหุคูณกับพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคาม ด้านเสพ (y4) เท่ากับ 0.479 (R = 0.479) แสดงว่า ตัวแปรอิสระทั้ง 13 ตัวแปรรวมกันมีความสัมพันธ์กับพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคาม อย่างมีนัยสำคัญทางสถิติที่ระดับ .05 โดยมีค่าความสัมพันธ์ร้อยละ 47.90

2. ปัจจัยที่นำมาศึกษา ทั้ง 13 ตัวแปร มีผลต่อการเปลี่ยนแปลง หรือการผันแปรกับพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคาม ด้านเสพ (y4)เท่ากับ 0.229 (R2 = 0.229) แสดงว่าตัวแปรอิสระ 13 ตัวแปรสามารถอธิบายพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามได้ ร้อยละ 22.90

3. ปัจจัยที่ส่งผลต่อพฤติกรรมการกระทำความผิดเกี่ยวกับยาเสพติดของผู้ต้องขัง เรือนจำจังหวัดมหาสารคามด้านเสพ (y4) อย่างมีนัยสำคัญทางสถิติที่ระดับ .05 มีจำนวน 4 ตัวแปร สอดคล้องกับสมมติฐานของการวิจัยที่ตั้งไว้เรียงลำดับจากตัวแปรที่มีผลต่อการผันแปรในตัวแปรตามในแบบคะแนนมาตรฐานมากที่สุดไปหาน้อย ดังนี้

3.1 ด้านการเลียนแบบ (X7β = 0.526)

3.2 ด้านปฏิสัมพันธ์ (X10β = 0.410)

3.3 ด้านพัฒนาการการเรียนรู้ทางสังคม (X5 β = 0.344)

3.4 ด้านเศรษฐกิจ (X12β = 0.208)

ผลการศึกษาวิจัย พบว่า ตัวแปรที่ส่งผลต่อพฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคาม ด้านเสพ (y4) เรียงตามลำดับจากมากที่สุดไปหาน้อย คือปัจจัยด้านการเลียนแบบ (X7) เมื่อมีการเปลี่ยนไป 1 หน่วย จะทำให้พฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามเปลี่ยนแปลงไป0.526 หน่วย รองลงมาคือ ปัจจัยด้านปฏิสัมพันธ์ (X10) เมื่อมีการเปลี่ยนไป 1 หน่วยจะทำให้พฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามเปลี่ยนแปลงไป 0.410 หน่วย ด้านพัฒนาการการเรียนรู้ทางสังคม (X5) เมื่อมีการเปลี่ยนไป 1 หน่วยจะทำให้พฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามเปลี่ยนแปลงไป 0.344 หน่วย และด้านเศรษฐกิจ (X12) เมื่อมีการเปลี่ยนไป 1 หน่วยจะทำให้พฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคามเปลี่ยนแปลงไป 0.208 หน่วย โดยตัวแปรทั้ง 2 ตัวร่วมกันพยากรณ์พฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคาม ได้ร้อยละ 22.90 (R2 = 0.229)

ดังนั้น เมื่อทราบค่าคงที่ (Constant) เท่ากับ 1.165 ทราบค่าน้ำหนักความสำคัญของตัวพยากรณ์ ซึ่งอยู่ในรูปคะแนนดิบ (b)และทราบน้ำหนักความสำคัญของตัวพยากรณ์ ซึ่งอยู่ในรูปคะแนนมาตรฐาน (β) จึงสามารถสร้างสมการถดถอย ได้ดังนี้

สมการถดถอยในรูปคะแนนดิบ คือ Y = a+b5(x5)+b7(x7)+b10(x10)+b12(x12)

แทนค่าในสูตร Y = 1.165 + 0.201X5 + 0.308X7 + 0.296X10 + 0.140X12

สมการถดถอยในรูปคะแนนมาตรฐาน คือ Z = B5Z5+B7Z7+B10Z10+B12Z12

แทนค่าในสูตร Z = 0.344Z5 + 0.526Z7 + 0.410Z10 + 0.208Z12

เมื่อ Y และ Z = พฤติกรรมการกระทำความผิดเกี่ยวกับยาเสพติดของผู้ต้องขังเรือนจำจังหวัดมหาสารคาม ด้านเสพ

ส่วนตัวแปรอิสระอีก 9 ตัวแปร ไม่มีนัยสำคัญทางสถิติที่ระดับ .05 คือ ด้านการกล่อมเกลาทางสังคม (X1) ด้านบุคลิกภาพ (X2) ด้านจิตวิเคราะห์ (X3) ด้านการเผชิญหน้าเยียวยารักษาตนเอง (X4) ด้านการคบหาสมาคมที่แตกต่างกัน (X6) ด้านการคงชีพ (X8) ด้านกลไกของการควบคุมทางสังคม (X9) ด้านวัฒนธรรมของชนชั้นที่มีรายได้น้อย (X11) และด้านการถูกประทับตรา (X13)

**4.2. การวิเคราะห์ข้อมูลเชิงคุณภาพ**

ผลการวิเคราะห์ข้อมูลในแต่ละส่วนมีเนื้อหาสาระสำคัญ สามารถนำเสนอในรูปของการพรรณนาความเรียง ดังต่อไปนี้

4.2.1 จากการสัมภาษณ์กลุ่มผู้ต้องขังเรือนจำจังหวัดมหาสารคาม ที่มีพฤติกรรมการกระทำความผิดเกี่ยวกับยาเสพติด ด้านผลิต นำเข้า ส่งออก ให้สัมภาษณ์ไว้ ดังนี้

น.ช. ใต้ (นามสมมติ) อายุ 37 ปี ให้สัมภาษณ์ว่า สาเหตุที่กระทำความผิดเกี่ยวกับยาเสพติด ด้านผลิต นำเข้า ส่งออก เริ่มมาจากการเสพติด เมื่อเสพแล้วจะมีความต้องการเสพมากขึ้นและต้องหาช่องทางเป็นผู้จำหน่ายด้วย จะได้นำเงินที่ได้จากการขายมาเสพต่อไปเรื่อย ๆ

มีพฤติกรรมการกระทำความผิดเกี่ยวกับยาเสพติดคือ ปกติก็เสพยาบ้าเป็นประจำอยู่แล้ว โดยเมื่อเสพติดแล้วจะมีความต้องการในปริมาณมากขึ้นเรื่อย ๆ วันที่ถูกจับกุมนั้นผู้ให้สัมภาษณ์ได้นั่งเรือข้ามแม่น้ำโขง บริเวณจังหวัดบึงกาฬ เพื่อไปซื้อยาเสพติดที่ฝั่งประเทศลาว โดยให้แฟนสาวรออยู่ที่ฝั่งประเทศไทย เมื้อซื้อยาบ้าได้แล้ว ก็นั่งเรือกลับมาฝั่งไทย พร้อมกับยาบ้า 800 เม็ด เจอตำรวจดักซุ่มอยู่ก็เลยถูกจับพร้อมกับแฟนสาว ให้การรับสารภาพทั้งคู่ ศาลตัดสินลงโทษจำคุกคนละ 33 ปี 4 เดือน

ผู้ให้สัมภาษณ์ เป็นพนักงานรัฐวิสาหกิจ รายได้เดือนละ 9,000 บาท ไม่มีหนี้สินที่ต้องรับผิดชอบ สถานภาพโสด บิดามารดาอยู่ด้วยกัน บิดาประกอบอาชีพรับเหมาก่อสร้าง ส่วนมารดาเปิดร้านขายของชำ ไม่มีพี่น้องร่วมบิดามารดาเดียวกัน ก่อนต้องโทษอาศัยอยู่บ้านของบิดามารดา จบการศึกษาชั้นมัธยมศึกษาปีที่ 6 แล้วศึกษาต่อในเรือนจำจนจบระดับปริญญาตรีทางด้านกฎหมาย ต้องโทษคดีเกี่ยวกับยาเสพติดครั้งนี้เป็นครั้งแรก ก่อนต้องโทษเสพยาเสพติด ชนิดยาบ้า ประมาณ 10 เม็ดต่อวัน สาเหตุที่เสพครั้งแรกเพราะเพื่อนชวนเลยอยากลองอยากรู้ส่วนสาเหตุที่ต้องโทษในครั้งนี้เพราะข้ามไปซื้อยาบ้าที่ฝั่งประเทศลาว ขากลับมาถูกตำรวจไทยจับกุม

โดยผู้ให้สัมภาษณ์กล่าวว่าหากพ้นโทษออกไปแล้วจะเลิกยุ่งเกี่ยวกับยาเสพติด เพราะคิดถึงอนาคตตัวเอง กลัวการถูกจำคุก เพราะทรมานทางด้านจิตใจมาก ถูกจำกัดอิสรภาพทุกอย่าง การใช้ชีวิตในเรือนจำมีความลำบาก สงสารพ่อแม่ ผู้ให้สัมภาษณ์ได้ให้ข้อเสนอแนะเพื่อแก้ไขปัญหาการกระทำผิดเกี่ยวกับยาเสพติดว่า ตนเองได้พยายามศึกษาเล่าเรียนในเรือนจำจบจบระดับปริญญาตรีนิติศาสตร์ คิดว่าจะนำความรู้ที่ได้รับไปประกอบอาชีพภายหลังพ้นโทษจากเรือนจำไปแล้ว ส่วนวิธีป้องกันผู้ต้องขังที่พ้นโทษออกไปแล้วกลับมากระทำผิดซ้ำอีกนั้น ผู้ให้สัมภาษณ์ ได้ให้ความเห็นไว้อย่างน่าสนใจว่า ต้องสร้างความเข้มแข็งภายในจิตใจของแต่ละคน เพราะสาเหตุของการกระทำผิดเกี่ยวกับยาเสพติดส่วนใหญ่ เริ่มมาจากการเสพ เมื่อเสพแล้วจะมีความต้องการเสพมากขึ้นเรื่อย ๆ และต้องหาช่องทางเป็นผู้จำหน่ายด้วย จะได้นำเงินที่ได้จากการขายมาเสพต่อไปเรื่อย ๆ

น.ช. ดาว (นามสมมติ) อายุ 28 ปี ให้สัมภาษณ์ว่า สาเหตุที่กระทำความผิดเกี่ยวกับยาเสพติด ด้านผลิต นำเข้า ส่งออก เริ่มมาจากการเสพติด แล้วก็เริ่มรู้จักคนในแวดวงยาเสพติดเยอะขึ้น ขยายวงกว้างขึ้นเรื่อย ๆ จึงไปรับยาบ้ามาจากผู้ขายในฝั่งลาว แล้วนำกลับมาขายในเมืองไทย

มีพฤติกรรมการกระทำความผิดเกี่ยวกับยาเสพติดคือ ผู้ให้สัมภาษณ์อยู่ในแวดวงยาเสพติดมานานแล้ว ทั้งเสพและขาย มีเพื่อนฝูงที่รู้จักกันก็ทำยาเสพติดด้วยเหมือนกัน เริ่มจากการเสพในขณะเป็นวัยรุ่นก่อน แล้วก็เริ่มเป็นผู้ขายรายย่อย โดยขายให้กับกลุ่มผู้เสพด้วยกัน แล้วก็เริ่มรู้จักคนในแวดวงยาเสพติดเยอะขึ้น ขยายวงกว้างขึ้นเรื่อย ๆ รู้ว่าที่ประเทศลาวราคายาบ้าถูกกว่าเมืองไทย จึงไปรับยาบ้ามาจากผู้ขายในฝั่งลาว แล้วนำกลับมาขายในเมืองไทย ทำมาแล้วหลายครั้ง ครั้งสุดท้ายที่ถูกจับเพราะถูกสายลับในฝั่งไทยล่อซื้อ

ผู้ให้สัมภาษณ์ มีอาชีพรับจ้าง รายได้วันละ 200 บาท ไม่มีหนี้สิน บิดา มารดา อยู่ด้วยกัน บิดาและมารดาประกอบอาชีพรับจ้าง มีพี่น้องร่วมบิดามารดาเดียวกัน 1 คน สมรสแล้ว ไม่มีบุตร ก่อนต้องโทษอาศัยอยู่กับบิดา มารดา จบการศึกษาชั้นสูงสุดระดับ ม.3 สภาพที่อยู่อาศัยเป็นหมู่บ้าน โดยบ้านเป็นของบิดา ต้องโทษคดีเกี่ยวกับยาเสพติดครั้งนี้เป็นครั้งแรก ก่อนต้องโทษเคยเสพยาบ้า ประมาณ 5-10 เม็ดต่อครั้ง

โดยผู้ให้สัมภาษณ์กล่าวว่าหากพ้นโทษออกไปแล้วจะเลิกยุ่งเกี่ยวกับยาเสพติด เพราะอยากอยู่กับพ่อแม่ เข็ดหลาบและกลัวการติดคุก เสียเวลาทำมาหากิน คิดถึงอนาคต แต่ก็ยังไม่รู้ว่าพ้นโทษออกไปแล้วจะทำอาชีพอะไร ได้แค่คิดว่าจะออกไปตั้งหลักกับพ่อแม่ก่อน ผู้ให้สัมภาษณ์ได้ให้ข้อเสนอแนะเพื่อแก้ไขปัญหาการกระทำผิดเกี่ยวกับยาเสพติดอย่างน่าสนใจว่า ต้องทำใจให้เข้มแข็ง คิดจะเลิกแล้วต้องเลิกให้ได้ โดยขั้นแรกต้องเริ่มจากเลิกเสพก่อน การติดยาบ้า เป็นการติดเสพทางด้านจิตใจเท่านั้น เพราะเวลาไม่มียาบ้าเสพ ก็ไม่เห็นว่าร่างกายจะลงแดง ส่วนวิธีป้องกันผู้ต้องขังที่พ้นโทษออกไปแล้วกลับมากระทำผิดซ้ำอีกนั้น ก็ต้องหาอาชีพทำให้มีรายได้เลี้ยงตนเอง และไม่ไปยุ่งเกี่ยวกับสังคมที่เกี่ยวข้องกับยาเสพติด

น.ช. อุดม (นามสมมติ) อายุ 38 ปี ให้สัมภาษณ์ว่า สาเหตุที่กระทำความผิดเกี่ยวกับยาเสพติด ด้านผลิต นำเข้า ส่งออก เพราะติดเสพยาบ้า

มีพฤติกรรมการกระทำความผิดเกี่ยวกับยาเสพติดคือ ไปซื้อยาบ้าจากประเทศลาวมาเสพ เพราะติดเสพยาบ้า โดยวันที่ถูกจับนั้น หาซื้อยาบ้าจากผู้ขายในเมืองไทยไม่ได้ ก็เลยต้องข้ามฝั่งไปซื้อที่ฝั่งลาว ใช้วิธีว่ายน้ำเกาะแกลลอนน้ำมันข้ามแม่น้ำโขงไปซื้อยาบ้าและกลับมาโดยวิธีเดิม พอขึ้นฝั่งมาก็ถูกตำรวจดักจับอยู่แล้ว พร้อมยาบ้า 50 เม็ด โดนข้อหานำยาเสพติดเข้ามาในราชอาณาจักร

ผู้ให้สัมภาษณ์ มีอาชีพรับจ้าง รายได้ประมาณวันละ 300 บาท ไม่มีมีหนี้สินที่ต้องรับผิดชอบ สถานภาพโสด สภาพครอบครัวบิดา มารดา แยกกันอยู่ บิดาประกอบอาชีพทำนา มารดาประกอบอาชีพทำนา มีพี่น้องร่วมบิดามารดาเดียวกัน 3 คน ก่อนต้องโทษอาศัยอยู่กับมารดา เรียนจบชั้น ม.6 สภาพที่อยู่อาศัยเป็นหมู่บ้าน เป็นบ้านของมารดา ต้องโทษคดีเกี่ยวกับยาเสพติดครั้งนี้ครั้งที่ 2 ก่อนต้องโทษเคยเสพยาบ้า กัญชา และยาไอซ์ ปริมาณการเสพยาบ้า 1-3 เม็ดต่อครั้ง ส่วนกัญชาและยาไอซ์ นาน ๆ เสพครั้ง

โดยผู้ให้สัมภาษณ์กล่าวว่าหากพ้นโทษออกไปแล้วจะเลิกยุ่งเกี่ยวกับยาเสพติด เพราะอยากช่วยแม่ทำงาน ทำนาอยู่บ้าน และก็ทำงานรับจ้างอื่น ๆ ควบคู่ไปด้วย ส่วนข้อเสนอแนะเพื่อแก้ไขปัญหาการกระทำผิดเกี่ยวกับยาเสพติด ผู้ให้สัมภาษณ์กล่าวว่า เจ้าหน้าที่ของรัฐ โดยเฉพาะตำรวจ ต้องไม่เป็นผู้นำเข้าหรือผู้ขายเสียเอง ที่ผ่านมาตำรวจมักเข้าไปเกี่ยวข้องกับยาเสพติดโดยเป็นผู้ชักใยอยู่เบื้องหลัง

น.ช. แก้ว (นามสมมติ) อายุ 30 ปี ให้สัมภาษณ์ว่า สาเหตุที่กระทำความผิดเกี่ยวกับยาเสพติด ด้านผลิต นำเข้า ส่งออก เพราะนำยาบ้าจากประเทศลาวเข้ามาส่งให้ผู้ขายในเมืองไทย

มีพฤติกรรมการกระทำความผิดเกี่ยวกับยาเสพติดคือ ตนเองเป็นคนแขวงคำม่วน ประเทศลาว อยู่บ้านก็ช่วยพ่อแม่ทำการเกษตร ทำไร่ ทำนา รับจ้าง ปกติก็เสพยาบ้าอยู่แล้ว ส่วนใหญ่ก็เสพกับเพื่อตอนเลิกงานกินเหล้า เคยนำยาบ้าเข้ามาส่งให้เอเย่นต์ที่ประเทศไทยหลายครั้งแล้ว เข้ามาทางจังหวัดนครพนม แต่ครั้งนี้ถูกจับเพราะถูกตำรวจด่านตรวจคนเข้าเมืองตรวจค้นเจอยาบ้าที่ซุกซ่อนมาในกระเป๋าใส่เสื้อผ้าก็เลยถูกจับฐานนำยาเสพติดเข้ามาในราชอาณาจักร

ผู้ให้สัมภาษณ์ มีอาชีพช่วยบิดามารดาทำเกษตรกรรม ไม่มีรายได้เป็นของตนเอง และไม่มีหนี้สินที่ต้องรับผิดชอบ สถานภาพโสด บิดามารดา อยู่อยู่ด้วยกัน มีพี่น้องร่วมบิดามารดาเดียวกัน 4 คน ไม่ได้รับการศึกษาในโรงเรียน สภาพที่อยู่อาศัยเป็นหมู่บ้าน ต้องโทษคดีเกี่ยวกับยาเสพติดครั้งนี้เป็นครั้งแรก ก่อนต้องโทษเคยเสพยาเสพติดชนิด ยาบ้า และกัญชา ปริมาณการเสพยาบ้า 1-2 เม็ดต่อครั้ง ส่วนกัญชานาน ๆ เสพครั้ง สาเหตุที่ต้องโทษในครั้งนี้ เนื่องจากนำยาบ้าจากประเทศลาวเข้ามาส่งให้เอเย่นต์ในประเทศไทย

โดยผู้ให้สัมภาษณ์กล่าวว่าหากพ้นโทษออกไปแล้วจะเลิกยุ่งเกี่ยวกับยาเสพติด เพราะกลัวการติดคุก กฎหมายเกี่ยวกับยาเสพติดในเมืองไทยมีความรุนแรง ความเป็นอยู่ในเรือนจำก็ลำบากมาก เนื่องจากตนเองเป็นชาวต่างชาติ ญาติก็ไม่มาเยี่ยม ต้องอยู่อย่างโดดเดี่ยว และได้รับการดูถูกข่มเองจากผู้ต้องขังที่เป็นคนไทยอีกด้วย ส่วนข้อเสนอแนะเพื่อแก้ไขปัญหาการกระทำผิดเกี่ยวกับยาเสพติด ผู้ให้สัมภาษณ์กล่าวว่าต้องเลิกเสพให้ได้ ปัญหาทุกอย่างเกิดจากการติดเสพ แล้วพัฒนาไปเป็นผู้ค้ารายย่อยและรายใหญ่ ตามลำดับ เนื่องจากรู้จักคนในวงการยาเสพติดเยอะขึ้น

น.ญ. พลอย (นามสมมติ) อายุ 36 ปี ให้สัมภาษณ์ว่า สาเหตุที่กระทำความผิดเกี่ยวกับยาเสพติด ด้านการผลิต นำเข้า ส่งออก เพราะอาศัยอยู่ในสภาพแวดล้อมที่เป็นแหล่งยาเสพติด เพื่อนชักชวน รักสนุก ไม่อยากลำบาก หาเงินได้ง่าย โดยเริ่มจากการทดลองเสพเพราะเพื่อนชวน อยากลอง แล้วจึงพัฒนาไปเป็นผู้ขาย

พฤติกรรมการกระทำความผิดเกี่ยวกับยาเสพติดครั้งนี้คือ ไปนำยาบ้าเข้ามาจากประเทศลาว โดยเพื่อนที่อยู่ในเมืองไทย มีคนรู้จักอยู่ที่ฝั่งประเทศลาว เลยติดต่อให้ ไปพร้อมกับเงิน 200,000 บาท เพื่อจะนำไปชำระหนี้ค่ายาบ้าที่ค้างอยู่เดิม โดยขากลับเอายาบ้ากลับมาด้วย ถูกสายลับในฝั่งประเทศลาวโทรศัพท์แจ้งตำรวจในฝั่งประเทศไทย ถูกตำรวจจังหวัดนครพนมจับพร้อมยาบ้า จำนวน 270 เม็ด พร้อมกับเพื่อนผู้ร่วมกระทำความผิด เพศหญิง 1 คน แต่เพื่อนยกฟ้อง เนื่องจากตนเองให้การปัดเพื่อนให้พ้นผิด ส่วนตนเองรับสารภาพ ถูกศาลจังหวัดนครพนมพิพากษา จำคุก 25 ปี ปรับ 2,000 บาท ถูกคุมขังอยู่ที่เรือนจำจังหวัดนครพนม แล้วมาที่เรือนจำกลางอุดรธานีเนื่องจากมีอัตราโทษสูง และย้ายระบายมาคุมขังที่เรือนจำจังหวัดมหาสารคาม ตามนโยบายของกรมราชทัณฑ์

ผู้ให้สัมภาษณ์เป็นผู้ว่างงาน ขายยาเสพติดเพียงอย่างเดียวมีรายได้เดือนละประมาณ 400,000 บาท โดยคิดเป็นต้นทุนประมาณ 22,000 - 24,000 บาท สถานภาพครอบครัวอยู่กินกับสามีโดยไม่ได้จดทะเบียนสมรส บิดาและมารดา เสียชีวิตทั้งคู่ ไม่มีพี่น้องร่วมบิดามารดาเดียวกัน มีบุตร 3 คน แยกเป็นชาย 1 คน หญิง 2 คน ก่อนต้องโทษอาศัยอยู่กับป้า สภาพที่อยู่อาศัยเป็นชุมชนแออัด (ชุมชนคลองเตย) เรียนจบชั้นมัธยมศึกษาปีที่ 6 แล้วศึกษาต่อในเรือนจำจนจบระดับ ปวช. (ช่างเสริมสวย) ต้องโทษคดีเกี่ยวกับยาเสพติดครั้งนี้เป็นครั้งแรก ก่อนต้องโทษเป็นผู้เสพยาเสพติด (ยาบ้า) ปริมาณการเสพวันละ 30 - 36 เม็ด สาเหตุที่เสพเพราะเพื่อน สังคม หาเงินง่าย ไม่อยากลำบาก รักสนุก ส่วนสาเหตุที่ต้องโทษในครั้งนี้เนื่องจากยาบ้าขาดตลาด ต้องไปนำเข้ามาจากประเทศลาวโดยผู้ให้สัมภาษณ์กล่าวว่าหากพ้นโทษออกไปแล้วจะเลิกยุ่งเกี่ยวกับยาเสพติด เพราะเริ่มคิดถึงอนาคตตัวเอง กอปรกับมีอายุมากขึ้น กลัวลูกจะรู้ ความคิดเปลี่ยน ทัศนคติเปลี่ยน ไม่อยากเสียเวลาในเรือนจำ อยากออกไปประกอบอาชีพสุจริต มีงานเตรียมไว้แล้ว น่าจะมีรายได้พอเลี้ยงตัวเอง ถ้าออกไปแล้วไม่เป็นอย่างที่คิดไว้ คงจะหางานทำให้พอมีรายได้เป็นทุนแล้วค่อยขยับขยายหาอาชีพเลี้ยงตัวเอง

ผู้ให้สัมภาษณ์ให้ข้อเสนอแนะเพื่อแก้ไขปัญหาการกระทำผิดเกี่ยวกับยาเสพติว่า หางานดี ๆ ให้ทำเพื่อให้มีอาชีพ มีรายได้สม่ำเสมอ สมดุลกับรายจ่าย และเจ้าหน้าที่ของรัฐ โดยเฉพาะเจ้าหน้าที่ตำรวจ ต้องไม่เข้าไปเกี่ยวข้องกับขบวนการค้ายาเสพติดส่วนวิธีป้องกันผู้ต้องขังที่พ้นโทษออกไปแล้วกลับมากระทำผิดซ้ำอีก ผู้ให้สัมภาษณ์กล่าวว่าขึ้นอยู่กับทัศนคติของแต่ละบุคคล ว่าจะคิดได้หรือเปล่า ความคิดของใครของมัน

น.ญ. มด (นามสมมติ) อายุ 30 ปี ให้สัมภาษณ์ว่า สาเหตุที่กระทำความผิดเกี่ยวกับยาเสพติด ด้านการผลิต นำเข้า ส่งออก เพราะเคยเห็นพ่อสูบกัญชาเป็นประจำ จึงอยากลองเสพ อยากรู้ เพื่อนชวน เพื่อความบันเทิงตอนไปเที่ยว ที่ถูกจับกุมครั้งนี้เพราะไปเที่ยวที่ประเทศลาว แล้วนำยาบ้าติดกลับมาด้วย

มีพฤติกรรมการกระทำความผิดเกี่ยวกับยาเสพติดครั้งนี้คือ มีคนรู้จักแนะนำให้ไปเที่ยวประเทศลาวไปมาแล้วหลายครั้ง ครั้งสุดท้ายที่ถูกจับเพราะขากลับนำยาบ้าติดกลับมาด้วย 29 เม็ด คิดว่าน่าจะเป็นสายลับคนลาว ซึ่งเป็นคนขับรถตุ๊ก ๆ รับจ้าง โทรแจ้งตำรวจท่องเที่ยว จึงถูกจับที่ด่านตรวจคนเข้าเมือง ถูกข้อหานำยาเสพติดเข้ามาในราชอาณาจักร ให้การรับสารภาพ ศาลพิพากษาจำคุก 25 ปี ไม่มีคู่คดีผู้ร่วมกระทำความผิด

ผู้ให้สัมภาษณ์ มีอาชีพค้าขาย (ร้านขายของชำ) มีรายได้เดือนละ 30,000 บาท มีหนี้สินที่ต้องร่วมรับผิดชอบ 400,000 บาท สถานภาพจดทะเบียนหย่าจากคู่สมรสแล้ว บิดา มารดา แยกกันอยู่ บิดาประกอบอาชีพทำนา มารดาประกอบอาชีพรับจ้างทั่วไป ไม่มีพี่น้องร่วมบิดามารดาเดียวกัน มีบุตรเพศหญิง 1 คน ก่อนต้องโทษอาศัยอยู่กับบิดา มารดา เรียนจบชั้นมัธยมศึกษาปีที่ 3 และเรียนต่อในเรือนจำจนจบระดับ ปวช. (ช่างเสริมสวย) ต้องโทษคดีเกี่ยวกับยาเสพติดครั้งนี้เป็นครั้งแรก ก่อนต้องโทษเคยเสพยาเสพติดชนิด กัญชา โคเคน และยาบ้า โดยเสพยาบ้า 10 เม็ดต่อครั้ง เสพกัญชาและโคเคนเป็นครั้งคราว สาเหตุที่เสพเพื่อความบันเทิงตอนไปเที่ยว สาเหตุที่ต้องโทษในครั้งนี้เนื่องจากไปเที่ยวประเทศลาวแล้วนำยาบ้าติดกลับมาด้วย

ผู้ให้สัมภาษณ์กล่าวว่าหากพ้นโทษออกไปแล้วจะเลิกยุ่งเกี่ยวกับยาเสพติดแน่นอน เพราะไม่ได้ตั้งใจยุ่งเกี่ยวกับยาเสพติดแต่แรก แค่ลองเสพชั่วคราว เพื่อความสนุกสนานตอนไปเที่ยว ปัจจุบันคิดได้แล้ว เตรียมสร้างอนาคตตัวเองไว้แล้ว และเป็นห่วงอนาคตลูกสาว ซึ่งปัจจุบันอาศัยอยู่กับตา

สรุปจากการสัมภาษณ์กลุ่มตัวอย่างผู้ต้องขังเรือนจำจังหวัดมหาสารคามที่มีพฤติกรรมการกระทำความผิดเกี่ยวกับยาเสพติดด้านผลิต นำเข้า ส่งออก พบว่ากลุ่มตัวอย่างส่วนใหญ่ต้องโทษคดีเกี่ยวกับยาเสพติดครั้งนี้เป็นครั้งแรก แต่มี 1 รายที่ต้องโทษเป็นครั้งที่ 2 กลุ่มตัวอย่างทั้งหมดติดเสพยาเสพติดชนิดยาบ้า กัญชา ยาไอซ์ และเคยเสพโคเคน ปริมาณการเสพยาบ้า 1 - 36 เม็ดต่อครั้ง เสพกัญชา ยาไอซ์ และโคเคนนาน ๆ ครั้ง สาเหตุที่เสพเพราะติดเสพ เพื่อนชวนอยากลองอยากรู้ สังคม รักสนุก เพื่อความบันเทิงตอนไปเที่ยว ส่วนสาเหตุที่ต้องโทษในครั้งนี้ส่วนใหญ่ ไปนำยาบ้าจากประเทศลาวเข้ามาเสพหรือขาย หรือส่งให้เอเย่นต์ในประเทศไทย

4.2.2 จากการสัมภาษณ์กลุ่มผู้ต้องขังเรือนจำจังหวัดมหาสารคาม ที่มีพฤติกรรมการกระทำความผิดเกี่ยวกับยาเสพติด ด้านจำหน่าย ครอบครองเพื่อจำหน่าย ให้สัมภาษณ์ไว้ ดังนี้

น.ช. ติ๊ก (นามสมมติ) อายุ 26 ปี ให้สัมภาษณ์ว่า สาเหตุที่กระทำความผิดเกี่ยวกับยาเสพติด ด้านการจำหน่าย ครอบครองเพื่อจำหน่าย เพราะ ติดเสพ ที่เสพครั้งแรกเพราะอยากลอง ครั้งต่อมาอยากเสพเรื่อย ๆ ภรรยาก็เสพด้วยกัน จึงพัฒนาไปเป็นผู้ขาย โดยรับยาบ้าจากจังหวัดสมุทรปราการนำมาขายที่จังหวัดมหาสารคาม

มีพฤติกรรมการกระทำความผิดเกี่ยวกับยาเสพติดครั้งนี้คือ ตนเป็นทหารเรืออยู่สัตหีบ จ.ชลบุรี กลับบ้านมาเยี่ยมภูมิลำเนา แต่แวะซื้อยาบ้าที่จังหวัดสมุทรปราการ เพื่อนำกลับมาขายที่จังหวัดมหาสารคาม แล้วถูกสายลับซึ่งเป็นเพื่อนรุ่นพี่ของภรรยามาล่อซื้อ โดยให้นำยาบ้าจำนวน 2 ถุง (ถุงละ 200 เม็ด) ไปส่ง มีการโทรศัพท์ติดต่อกันถึงสถานที่ส่งยา แต่ก่อนที่จะนำยาไปส่ง ก็ถูกตำรวจตามอยู่แล้ว เมื่อนำยาบ้ามาส่งจึงถูกตำรวจขับรถยนต์ประกบหน้า-หลัง ถูกจับกุมพร้อมยาบ้า 391 เม็ด ไม่รู้มาก่อนว่าผู้หญิงคนนี้เป็นสายลับ ผู้ให้สัมภาษณ์รู้อยู่แก่ใจว่าถ้าเข้าไปยุ่งเกี่ยวกับยาเสพติด อาจจะถูกจับเข้าสักวัน แต่ก็เตรียมใจไว้แล้ว

ผู้ให้สัมภาษณ์ เป็นทหารกองประจำการ เงินเดือน ๆ ละ 6,000 บาท ไม่มีหนี้สิน สภาพครอบครัวบิดา มารดา อยู่ด้วยกัน บิดาและมาดาประกอบอาชีพธุรกิจส่วนตัวเกี่ยวกับขับรถรับเหมางานขุดสระ ถมดิน มีพี่น้องร่วมบิดามารดาเดียวกัน 2 คน สถานภาพสมรสตามกฎหมาย มีบุตรเพศชาย 1 คน ก่อนต้องโทษอาศัยอยู่บ้านบิดามารดา เรียนจบการศึกษาชั้นสูงสุดระดับมัธยมศึกษาปีที่ 3 สภาพที่อยู่อาศัยเป็นหมู่บ้าน ต้องโทษคดีเกี่ยวกับยาเสพติดครั้งนี้เป็นครั้งแรก ก่อนต้องโทษ เคยเสพยาบ้า ยาไอซ์ ปริมาณการเสพยาบ้า 6-7 เม็ดต่อวัน ส่วนยาไอซ์นาน ๆ ครั้ง สาเหตุที่เสพครั้งแรกอยากลอง ครั้งต่อมาอยากเสพเรื่อย ๆ

โดยผู้ให้สัมภาษณ์กล่าวว่าหากพ้นโทษออกไปแล้วจะเลิกยุ่งเกี่ยวกับยาเสพติด เพราะสงสารลูก ต้องอยู่กับปู่และย่า ไม่มีคนเลี้ยงดู เนื่องจากภรรยาตนเองก็ถูกจับมาพร้อมกัน และมีธุรกิจส่วนตัวอยู่แล้ว ออกไปก็จะไปช่วยพ่อขับรถรับเหมางานขุดสระ ถมดิน ส่วนวิธีป้องกันผู้ต้องขังที่พ้นโทษออกไปแล้วกลับมากระทำผิดซ้ำอีกขึ้นอยู่กับคน ตัวใครตัวมัน ใจใครใจมัน

น.ช. เอ็ม (นามสมมติ) อายุ 31 ปี ให้สัมภาษณ์ว่า สาเหตุที่กระทำความผิดเกี่ยวกับยาเสพติด ด้านการจำหน่าย ครอบครองเพื่อจำหน่าย เพราะ อยากได้เงิน และติดเสพด้วย

มีพฤติกรรมการกระทำความผิดเกี่ยวกับยาเสพติดครั้งนี้คือ บ้านอยู่จังหวัดมหาสารคาม แต่ทำงานเป็นลูกจ้างร้านคอมพิวเตอร์อยู่ในจังหวัดขอนแก่น ได้เงินเดือน ๆ ละ 5,500 บาท ขณะทำงานก็เช่าห้องพักอยู่เดือนละ 2,000 บาท มีแฟนอยู่ด้วยกัน แต่ไม่ได้แต่งงานกัน เห็นว่าการขายยาบ้าเป็นงานที่มีกำไรดี ทำงานแบบไม่ต้องเหนื่อย งานสบายได้เงินดี ประกอบกับมีเพื่อนชักชวน ก็เลยตัดสินใจขายยาบ้า ขายมานานหลายปีแล้ว ส่วนที่ถูกจับเพราะคิดว่าจะทำเป็นครั้งสุดท้าย อยากได้เงินสักก้อนไว้เป็นทุน และใกล้จะถึงวันเกิดแม่พอดี อยากได้เงินไปเลี้ยงวันเกิดแม่ด้วย อยากให้แม่ภูมิใจ จึงนำยาบ้าจากจังหวัดขอนแก่นมาเก็บไว้ในบ้านที่มหาสารคาม ตำรวจสายลับตามเข้ามาจับถึงในบ้าน

ผู้ให้สัมภาษณ์ ทำงานรับจ้าง มีรายได้เดือนละ 5,500 บาท ไม่มีหนี้สิน สถานภาพโสด สภาพครอบครัว บิดา มารดา อยู่ด้วยกัน บิดาประกอบอาชีพข้าราชการ (เกษียณอายุ) มารดาประกอบอาชีพข้าราชการ จำนวนพี่น้องร่วมบิดามารดาเดียวกัน 3 คน ก่อนต้องโทษอาศัยอยู่กับบิดา มารดา จบการศึกษาชั้นสูงสุดระดับปริญญาตรี (การตลาด) สภาพที่อยู่อาศัยเป็นชุมชน ต้องโทษคดีเกี่ยวกับยาเสพติดครั้งนี้เป็นครั้งแรก ก่อนต้องโทษเคยเสพยาบ้า ครั้งละ 2 - 5 เม็ด

โดยผู้ให้สัมภาษณ์กล่าวว่าหากพ้นโทษออกไปแล้วไม่แน่ใจว่าจะเลิกยุ่งเกี่ยวกับยาเสพติดได้หรือไม่ เพราะออกไปก็ยังไม่มีอาชีพอะไรรองรับ อีกอย่างคือขายยาบ้าเป็นงานสบาย ได้เงินดี หากมีจังหวะและโอกาส ก็อาจจะกลับไปขายยาบ้าอีก

น.ช. นิยม (นามสมมติ) อายุ 46 ปี ให้สัมภาษณ์ว่า สาเหตุที่กระทำความผิดเกี่ยวกับยาเสพติด ด้านจำหน่าย ครอบครองเพื่อจำหน่าย เพราะอยากได้เงินมาใช้หนี้

มีพฤติกรรมการกระทำความผิดเกี่ยวกับยาเสพติดครั้งนี้คือ ตนมีเพื่อเป็นผู้ขายยาเสพติด (ยาบ้า) อยู่ในเขตจังหวัดมหาสารคาม เพื่อได้นำยาบ้าไปส่งให้ผู้ซื้อไว้แล้ว ต่อมาได้มีการนัดหมายให้ไปเก็บเงินค่ายา เพื่อจึงให้ตนเองเป็นคนไปรับเงิน จึงได้ไปรับเงินตามที่ได้นัดหมายกันไว้แล้ว พอไปถึงรับเงินเสร็จก็ถูกตำรวจนอกเครื่องแบบจับกุม รู้ภายหลังว่าผู้ซื้อได้ถูกจับกุมไปก่อนหน้านี้แล้ว และทำการขยายผลมาจับกุมตนเอง

ผู้ให้สัมภาษณ์เป็นพนักงานองค์การบริหารส่วนตำบล รายได้เดือนละ 12,000 บาท มีหนี้สินประมาณ 800,000 บาท บิดามารดาอยู่ด้วยกัน บิดามารดาประกอบอาชีพทำนา จำนวนพี่น้องร่วมบิดามารดาเดียวกัน 2 คน สถานภาพอยู่กินกับภรรยาโดยไม่ได้จดทะเบียน มีบุตร 3 คน เป็นเพศชาย 1 คน เพศหญิง 2 คน ก่อนต้องโทษอาศัยอยู่กับภรรยาและลูก การศึกษาชั้นสูงสุดระดับปริญญาตรี (คอมพิวเตอร์ธุรกิจ) สภาพที่อยู่อาศัยเป็นหมู่บ้าน ต้องโทษคดีเกี่ยวกับยาเสพติดครั้งนี้เป็นครั้งแรก ผู้ให้สัมภาษณ์ไม่เคยเสพยาเสพติด สาเหตุที่ต้องโทษในครั้งนี้เนื่องจากอยากได้เงินมาใช้หนี้

โดยผู้ให้สัมภาษณ์กล่าวว่าหากพ้นโทษออกไปแล้วคิดว่าจะเลิกยุ่งเกี่ยวกับยาเสพติด เพราะ ปกติตนเองก็ไม่ได้เสพยาบ้าอยู่แล้ว ที่ตัดสินใจทำครั้งนี้เป็นเพราะต้องการเงินมาใช้หนี้ และก็กลัวการถูกจองจำในเรือนจำ เสียเวลาทำมาหากิน ส่วนข้อเสนอแนะเพื่อแก้ไขปัญหาการกระทำผิดเกี่ยวกับยาเสพติดก็ต้องหาอาชีพสุจริตทำ อาชีพต้องมั่นคงจะได้มีรายได้เพียงพอใช้จ่ายในครอบครัว นอกจากนี้ผู้ให้สัมภาษณ์ยังได้ให้ข้อมูลเกี่ยวกับวิธีป้องกันผู้ต้องขังที่พ้นโทษออกไปแล้วกลับมากระทำผิดซ้ำอีกว่า เรือนจำต้องพัฒนาพฤตินิสัยผู้ต้องขังอย่างเข้มข้น ให้การศึกษา ฝึกวิชาชีพ พัฒนาคุณภาพชีวิตและสภาพจิตใจให้เข้มแข็ง และสังคมภายนอกต้องให้โอกาสผู้ต้องขังที่พ้นโทษออกไปด้วย

น.ช. เจ๊ก (นามสมมติ) อายุ 44 ปี ให้สัมภาษณ์ว่า สาเหตุที่กระทำความผิดเกี่ยวกับยาเสพติด ด้านจำหน่าย ครอบครองเพื่อจำหน่าย เพราะอยากได้เงิน

มีพฤติกรรมการกระทำความผิดเกี่ยวกับยาเสพติดครั้งนี้คือ ตนมีอาชีพทำไร่ทำนา และได้รู้จักกับคนที่ทำยาเสพติด จึงชักชวนกันไปเอายาจากต่างอำเภอมาขาย ตนจึงตัดสินใจทำเป็นครั้งแรก โดยเอารถยนต์กระบะของตนไปเอายาบ้าจากเอเย่นต์ โดยซุกซ่อนไว้บริเวณแผงหน้าปัดรถยนต์ ขากลับถูกตำรวจตั้งด่านตรวจ มีพิรุธ ตำรวจจึงค้นอย่างละเอียด เจอยาบ้า 2,000 เม็ด จึงถูกจับกุม

ผู้ให้สัมภาษณ์มีอาชีพเกษตรกรรม รายได้ปีละประมาณ 400,000 บาท มีหนี้สิน ธกส. 400,000 บาท สถานภาพสมรสตามกฎหมาย สภาพครอบครัว บิดามารดาเสียชีวิตทั้งคู่ มีพี่น้องร่วมบิดามารดาเดียวกัน 6 คน มีบุตร 3 คน เป็นเพศชาย 2 คน เพศหญิง 1 คน ก่อนต้องโทษอาศัยอยู่กับภรรยาและบุตร การศึกษาชั้นสูงสุดระดับประถมศึกษาปีที่ 6 สภาพที่อยู่อาศัยเป็นหมู่บ้าน ลักษณะบ้านที่อยู่อาศัยเป็นของตนเอง ต้องโทษคดีเกี่ยวกับยาเสพติดครั้งนี้เป็นครั้งแรก ผู้ให้สัมภาษณ์ไม่เสพยาเสพติด

โดยผู้ให้สัมภาษณ์กล่าวว่าหากพ้นโทษออกไปแล้วจะเลิกยุ่งเกี่ยวกับยาเสพติด เพราะอยากอยู่กับลูกกับภรรยา กลัวการถูกจับเข้ามาในเรือนจำอีก เข็ดหลาบกับการถูกจองจำในเรือนจำ

น.ญ. แป้ง (นามสมมติ) อายุ 27 ปี ให้สัมภาษณ์ว่า สาเหตุที่กระทำความผิดเกี่ยวกับยาเสพติด ด้านการจำหน่าย ครอบครองเพื่อจำหน่าย เพราะอยากได้เงินเพื่อนำไปสร้างบ้านให้บิดา โดยเริ่มจากการเสพเพราะเพื่อนชวน และอยากลดน้ำหนัก แล้วจึงพัฒนาไปเป็นผู้ขาย โดยรับยาเสพติดจากผู้ค้ารายใหญ่แล้วเอามาแบ่งจำหน่ายให้ผู้ค้ารายย่อย

มีพฤติกรรมการกระทำความผิดเกี่ยวกับยาเสพติดครั้งนี้คือ ถูกสายลับตำรวจล่อซื้อ โดยให้เอายาบ้ามาส่ง เสร็จเรียบร้อยแล้ว ผ่านไป 1 คืน พอวันรุ่งขึ้น สายลับพาตำรวจมาจับที่บ้าน เคยทำมาแล้ว 2 - 3 ครั้ง โดยก่อนที่จะเข้าไปยุ่งเกี่ยวกับยาเสพติด รู้อยู่แล้วว่าอาจถูกตำรวจจับ แต่ยอมรับสภาพ พอได้เงินสร้างบ้านให้บิดาเสร็จแล้วคิดว่าจะเลิก แล้วจะกลับไปทำงานที่สุจริต

ผู้ให้สัมภาษณ์ มีอาชีพช่วยมารดาค้าขายอาหารตามสั่ง มีรายได้ประมาณเดือนละ 10,000 บาท ไม่มีหนี้สิน สถานภาพโสด บิดามารดาทำงานอยู่คนละจังหวัด แต่ไม่ได้เลิกกัน บิดาประกอบอาชีพก่อสร้าง มารดาประกอบอาชีพค้าขายและรับจ้างทั่วไป มีพี่น้องร่วมบิดามารดาเดียวกัน 2 คน จำนวนบุตร 2 คน เป็นเพศชาย 1 คน เพศหญิง 1 คน การศึกษาชั้นสูงสุดคือชั้นประถมศึกษาปีที่ 6 และศึกษาต่อในเรือนจำจนจบชั้นมัธยมศึกษาตอนต้น สภาพที่อยู่อาศัยเป็นชุมชน โดยเช่าหอพักผู้อื่นอยู่ เดือนละ 3,000 บาท ต้องโทษคดีเกี่ยวกับยาเสพติดครั้งนี้เป็นครั้งที่ 2 ก่อนต้องโทษเคยเสพ ยาบ้าเฉลี่ย 5 เม็ดต่อวัน

โดยผู้ให้สัมภาษณ์กล่าวว่าหากพ้นโทษออกไปแล้วจะเลิกยุ่งเกี่ยวกับยาเสพติด เพราะเสียเวลาหลายปีอยู่ในเรือนจำ เบื่อหน่าย เริ่มฝันเห็นอนาคตตัวเอง อยากทำงานสุจริต เพื่อหารายได้เลี้ยงครอบครัว ส่วนวิธีป้องกันผู้ต้องขังที่พ้นโทษออกไปแล้วกลับมากระทำผิดซ้ำอีก

นั้นต้องขยันฝึกอาชีพขณะต้องโทษอยู่ภายในเรือนจำ ส่วนผู้ให้สัมภาษณ์ตอนนี้ฝึกวิชาชีพโรงงานปักผ้า แต่คิดว่าคงนำออกไปใช้ประโยชน์ข้างนอกเรือนจำไม่ได้

น.ญ. แพร (นามสมมติ) อายุ 29 ปี ให้สัมภาษณ์ว่า สาเหตุที่กระทำความผิดเกี่ยวกับยาเสพติด ด้านการจำหน่าย ครอบครองเพื่อจำหน่าย เพราะอยากได้เงินใช้ เป็นวิธีการที่หาเงินได้ง่าย โดยเริ่มจากการเสพเพราะเพื่อนชวน และสภาพแวดล้อมที่อาศัยอยู่เป็นแหล่งยาเสพติด คนใกล้ชิดก็เสพด้วย เคยเสพยาบ้าครั้งแรก อายุ 15 ปี โดยซื้อมาจากเพื่อน เม็ดละ 130 บาท เคยเอายาบ้ามาครั้งละ 200 – 400 เม็ด ผู้ให้สัมภาษณ์ยังกล่าวอีกว่า ถ้าเสพแล้วก็ต้องขายด้วย เพื่อเอากำไรมาซื้อเสพครั้งต่อไป ทำแบบนี้หมุนเวียนไปเรื่อยๆ

มีพฤติกรรมการกระทำความผิดเกี่ยวกับยาเสพติดครั้งนี้คือ อยู่บ้านกับเพื่อน 3 คน เพื่อนมียาบ้า 78 เม็ด ส่วนอีก 1 เม็ด ตกอยู่ในห้อง ตำรวจ สภ.มหาสารคาม เข้ามาจับกุม ได้ยาบ้าทั้งหมดรวม 79 เม็ด เนื่องจากมีปริมาณยาเสพติดที่กฎหมายระบุว่าให้ถือเป็นการครอบครองเพื่อจำหน่าย จึงถูกตั้งข้อหาครอบครองยาเสพติดเพื่อจำหน่าย ให้การรับสารภาพ ศาลพิพากษาจำคุก 2 ปี 9 เดือน โดยก่อนที่จะทำ รู้อยู่แล้วว่าเป็นความผิด แต่ก็ยอมรับผลที่อาจจะเกิดขึ้น ผู้ให้สัมภาษณ์พอมีความรู้เกี่ยวกับกฎหมายยาเสพติดอยู่บ้าง ก่อนทำก็วางแผนล่วงหน้า เช่น เอายามากี่เม็ด ถ้าถูกจับแล้วศาลจะตัดสินกี่ปี เป็นต้น

ผู้ให้สัมภาษณ์ทำงานเป็นลูกจ้างประจำบริษัทเอกชน มีรายได้เดือนละ 9,000 บาท ไม่มีหนี้สิน สถานภาพจดทะเบียนหย่าจากคู่สมรส สภาพที่อยู่อาศัยเป็นหมู่บ้าน อาศัยอยู่กับมารดา ส่วนบิดาเสียชีวิตแล้ว มารดาประกอบอาชีพเกษตรกรรม (ทำนา) มีพี่น้องต่างบิดา 1 คน มีบุตร 2 คน เป็นหญิง 1 คน ชาย 1 คน เรียนจบชั้นมัธยมศึกษาปีที่ 6 ต้องโทษคดีเกี่ยวกับยาเสพติดครั้งนี้เป็นครั้งแรก ก่อนต้องโทษเคยเสพยาบ้า 3 – 4 เม็ดต่อวัน ครั้งแรกที่เสพเพราะเพื่อนชวน ส่วนครั้งต่อ ๆ มาเพราะ ความเครียด กลุ้ม เสพแล้วไม่คิดมาก สาเหตุที่ต้องโทษในครั้งนี้เพราะอยากได้เงินใช้ และประมาท

โดยผู้ให้สัมภาษณ์กล่าวว่าหากพ้นโทษออกไปแล้วไม่แน่ใจว่าจะเลิกยุ่งเกี่ยวกับยาเสพติดได้หรือไม่ เพราะคนในหมู่บ้านส่วนใหญ่มักจะยุ่งเกี่ยวกับยาเสพติด เนื่องจากมีรายได้ดี แต่ถ้าจะเลิกก็คงเป็นเพราะมีลูกคอยให้กำลังใจ เป็นห่วงลูก ถ้าออกไปแล้วจะไปทำงานที่เดิม (เป็นลูกจ้างประจำบริษัทเอกชน) ผู้ให้สัมภาษณ์ได้ให้ข้อเสนอแนะเพื่อแก้ไขปัญหาการกระทำผิดเกี่ยวกับยาเสพติดว่าให้ปราบปรามอย่างเคร่งครัด ให้การศึกษา ให้ความรู้ประชาชน ส่วนวิธีป้องกันผู้ต้องขังที่พ้นโทษออกไปแล้วกลับมากระทำผิดซ้ำอีกนั้น ผู้ให้สัมภาษณ์กล่าวว่าระหว่างถูกคุมขังในเรือนจำต้องให้การศึกษา ฝึกอาชีพให้ใช้ได้จริงในสังคมภายนอก และขณะต้องโทษอยู่ในเรือนจำก็ต้องปรับสภาพจิตใจให้ได้ อยากบอกพวกเด็กรุ่นน้อง ๆ ทั้งผู้เสพและผู้ขาย ให้เลิกพฤติกรรม เพราะถ้าถูกจับเข้ามาในเรือนจำแล้ว ทำอะไรไม่ได้เลย เสียอนาคต

สรุปจากการสัมภาษณ์กลุ่มตัวอย่างผู้ต้องขังเรือนจำจังหวัดมหาสารคามที่มีพฤติกรรมการกระทำความผิดเกี่ยวกับยาเสพติดด้านจำหน่าย ครอบครองเพื่อจำหน่าย พบว่ากลุ่มตัวอย่างส่วนใหญ่ต้องโทษคดีเกี่ยวกับยาเสพติดครั้งนี้เป็นครั้งแรก แต่มี 1 รายที่ต้องโทษเป็นครั้งที่ 2 และมีกลุ่มตัวอย่าง 2 รายที่ไม่เสพยาเสพติด ส่วนที่เหลือเคยเสพยาเสพติดชนิดยาบ้า ยาไอซ์ โดยมีปริมาณการเสพ ยาบ้า 2 - 7 เม็ดต่อวัน และเสพยาไอซ์นาน ๆ ครั้ง สาเหตุที่เสพครั้งแรกเพราะเพื่อนชวน สภาพแวดล้อม อยากลดน้ำหนัก สาเหตุที่เสพครั้งต่อมาเพราะ เครียด กลุ้ม เสพแล้วไม่คิดมาก จึงอยากเสพต่อไปเรื่อย ๆ จนติดเสพ สาเหตุที่ต้องโทษในครั้งนี้เพราะอยากได้เงินมาใช้จ่ายประจำวัน และชำระหนี้สิน

4.2.3 จากการสัมภาษณ์กลุ่มผู้ต้องขังเรือนจำจังหวัดมหาสารคาม ที่มีพฤติกรรมการกระทำความผิดเกี่ยวกับยาเสพติด ด้านครอบครอง ให้สัมภาษณ์ไว้ ดังนี้

น.ช. น้อย (นามสมมติ) อายุ 26 ปี ให้สัมภาษณ์ว่า สาเหตุที่กระทำความผิดเกี่ยวกับยาเสพติด ด้านการครอบครองยาเสพติดเพราะติดเสพไปซื้อยามาเสพแล้วถูกตำรวจจับ

มีพฤติกรรมการกระทำความผิดเกี่ยวกับยาเสพติดคือ ทำงานโรงงานอยู่จังหวัดชลบุรี แต่ช่วงเทศกาลปีใหม่ 2558 ได้กลับมาเที่ยวบ้านเกิดที่จังหวัดมหาสารคาม มาพบปะญาติพี่น้อง เพื่อนฝูง กินเหล้าเฮอาฉลองเทศกาลปีใหม่ แล้วก็ไปซื้อยาบ้ามาเสพกับเพื่อนในวงเหล้า โดยทำแบบนี้เป็นเรื่องปกติทุกปี พอหมดเทศกาลก็จะกลับไปทำงานต่อที่จังหวัดชลบุรี จึงไปซื้อยาบ้าเพื่อจะเอากลับไปเสพที่จังหวัดชลบุรีด้วย ถูกตำรวจดักซุ่มจับอยู่บริเวณบ้านผู้ขายไม่ไกลนัก

ผู้ให้สัมภาษณ์ประกอบอาชีพรับจ้าง รายได้เดือนละ 9,000 บาท ไม่มีหนี้สิน สถานภาพอยู่กินกับภรรยาโดยไม่จดทะเบียนสมรส สภาพครอบครัวบิดามารดาแยกกันอยู่

บิดาประกอบอาชีพรับจ้าง มารดาประกอบอาชีพรับจ้าง มีพี่น้องร่วมบิดามารดาเดียวกัน 1 คน ไม่มีบุตร ก่อนต้องโทษอาศัยอยู่กับภรรยาในห้องเช่า การศึกษาชั้นสูงสุดคือ มัธยมศึกษาปีที่ 6 ต้องโทษคดีเกี่ยวกับยาเสพติดครั้งนี้เป็นครั้งแรก ก่อนต้องโทษเสพยาเสพติดชนิดยาบ้า จำนวน 3 - 5 เม็ดต่อครั้ง เพราะเสพแล้วสนุก มีความสุข ทำงานไม่เหนื่อย สาเหตุที่ต้องโทษในครั้งนี้เนื่องจากไปซื้อยามาเสพแล้วถูกตำรวจดักจับ

โดยผู้ให้สัมภาษณ์กล่าวว่าหากพ้นโทษออกไปแล้ว จะเลิกยุ่งเกี่ยวกับยาเสพติด เพราะตนไม่ได้เป็นผู้ขาย เป็นแต่เพียงผู้เสพเท่านั้น ที่เสพก็เพราะเฮฮาไปตามเพื่อนและคึกคะนอง อยากสร้างชีวิตใหม่ อยากมีครอบครัวที่ดีและอบอุ่น ส่วนข้อเสนอแนะเพื่อแก้ไขปัญหาการกระทำผิดเกี่ยวกับยาเสพติด ผู้ให้สัมภาษณ์กล่าวว่า การคบเพื่อนนั้นสำคัญมาก เมื่อเกิดการรวมกลุ่มกับเพื่อนแล้ว ก็จะพากันคึกคะนองทำผิดกฎหมาย โดยเห็นการทำผิดกฎหมายเป็นเรื่องปกติ และไม่คำนึงถึงผลที่จะได้รับตามมา ส่วนการดื่มสุราก็ทำให้ขาดสติได้เช่นกัน ผู้ให้สัมภาษณ์ยังได้กล่าวถึงวิธีป้องกันผู้ต้องขังที่พ้นโทษออกไปแล้วกลับมากระทำผิดซ้ำอีกว่า

ขณะอยู่ในเรือนจำต้องศึกษาหาความรู้เพิ่มเติมด้วยตนเอง คิดถึงอนาคตว่าออกไปแล้วจะทำอาชีพอะไรเลี้ยงตัวเอง เมื่อพ้นโทษจากเรือนจำแล้วต้องเลิกคบเพื่อนที่ยุ่งเกี่ยวกับยาเสพติด จะได้ตัดโอกาสที่สุ่มเสี่ยงต่อการกระทำผิด

น.ช. แม็กซ์ (นามสมมติ) อายุ 24 ปี ให้สัมภาษณ์ว่า สาเหตุที่กระทำความผิดเกี่ยวกับยาเสพติด ด้านการครอบครองยาเสพติด เพราะติดเสพ ไปซื้อยามาเสพแล้วถูกตำรวจจับมีพฤติกรรมการกระทำความผิดเกี่ยวกับยาเสพติดคือ ปกติทำงานขับรถรับจ้าง (รถขุดดิน) อยู่กับบริษัทรับเหมาก่อสร้าง โดยรับทำงานเกี่ยวกับราชการเป็นหลัก มีรายได้ค่อนข้างดี เวลาดินเหล้ากับเพื่อน ๆ ที่ทำงานด้วยกัน ก็จะซื้อยาบ้ามาเสพ จะทำให้กินเหล้าพูดคุยสนุกขึ้น เวลาไปเที่ยวก็จะสนุกสนาน หายเหนื่อย วันที่ถูกจับก็ไปซื้อยาบ้ามาเพื่อจะเสพ แต่ถูกตำรวจตั้งด่านตรวจตอนขากลับ เจอยาในกระเป๋าเครื่องมือใต้เบาะรถจักรยานยนต์ โดยคิดว่าตำรวจจะค้นไม่เจอยา จึงกล้าเสี่ยงนำยาติดมาด้วย ทั้ง ๆ ที่เห็นว่าตำรวจตั้งด่านตรวจอยู่แล้ว

ผู้ให้สัมภาษณ์ประกอบอาชีพรับจ้าง รายได้เดือนละ 20,000 บาท ไม่มีหนี้สิน สถานภาพโสด สภาพครอบครัวบิดามารดาแยกกันอยู่ บิดาประกอบอาชีพรับจ้าง มารดาไม่ประกอบอาชีพ เนื่องจากนอนป่วยอยู่บ้าน มีพี่น้องร่วมบิดามารดาเดียวกัน 1 คน สภาพที่อยู่อาศัยเป็นหมู่บ้าน ก่อนต้องโทษอาศัยอยู่กับมารดา การศึกษาชั้นสูงสุดระดับ ประถมศึกษาปีที่ 6 ต้องโทษคดีเกี่ยวกับยาเสพติดครั้งนี้เป็นครั้งแรก ก่อนต้องโทษเสพยาเสพติดชนิดยาบ้า จำนวน 3-5 เม็ดต่อครั้ง เพราะอยากเสพ ติดเสพ

โดยผู้ให้สัมภาษณ์กล่าวว่าหากพ้นโทษออกไปแล้ว จะเลิกยุ่งเกี่ยวกับยาเสพติด เพราะมีความฝันอยากออกไปทำเกษตรพอเพียง น่าจะเลี้ยงตนเองได้ แม่ก็ป่วยนอนอยู่บ้าน สงสารแม่ ไม่มีคนดูแล โดยให้ข้อเสนอแนะเพื่อแก้ไขปัญหาการกระทำผิดเกี่ยวกับยาเสพติดว่าตำรวจต้องปราบปรามผู้ค้าให้หมด จะได้ไม่มีคนขาย ส่วนวิธีป้องกันผู้ต้องขังที่พ้นโทษออกไปแล้วกลับมากระทำผิดซ้ำอีก ผู้ให้สัมภาษณ์กล่าวว่าอยู่ที่ใจใครใจมันว่าจะเลิกได้ไหม ต้องทำใจให้หนักแน่น

น.ช. ป๋อม (นามสมมติ) อายุ 37 ปี ให้สัมภาษณ์ว่า สาเหตุที่กระทำความผิดเกี่ยวกับยาเสพติด ด้านการครอบครองยาเสพติด เพราะติดเสพ ไปซื้อยามาเสพแล้วถูกตำรวจจับ

มีพฤติกรรมการกระทำความผิดเกี่ยวกับยาเสพติดคือ ก่อนออกไปทำงาน ก็ไปซื้อยาบ้ามาจากบ้านผู้ขาย แล้วแวะไปบ้านเพื่อนเพื่อหาสถานที่และอุปกรณ์ที่ใช้เสพยา ขณะที่กำลังนั่งเสพยาอยู่ในห้องน้ำซึ่งแยกกออกมาจากตัวบ้าน ตำรวจก็ตามเข้ามาจับ ค้นในตัวเจอยาบ้าที่เหลือการการเสพ

ผู้ให้สัมภาษณ์ประกอบอาชีพค้าขาย (ตลาดนัด) รายได้ ประมาณเดือนละ 10,000 บาท มีค่าใช้จ่ายต้องผ่อนรถยนต์เดือนละ 6,000 บาท สถานภาพอยู่กินกับภรรยาโดยไม่จดทะเบียนสมรส สภาพครอบครัวบิดามารดาอยู่ด้วยกัน บิดามารดาประกอบอาชีพค้าขาย มีพี่น้องร่วมบิดามารดาเดียวกัน 2 คน ก่อนต้องโทษอาศัยอยู่กับภรรยา สภาพที่อยู่อาศัยเป็นหมู่บ้าน การศึกษาชั้นสูงสุดระดับ ปวช. (ช่างไฟฟ้า) ต้องโทษคดีเกี่ยวกับยาเสพติดครั้งนี้เป็นครั้งแรก ก่อนต้องโทษเคยเสพยาเสพติดชนิดยาบ้า จำนวน 3 เม็ดต่อครั้ง เพราะต้องการเสพ

โดยผู้ให้สัมภาษณ์กล่าวว่าหากพ้นโทษออกไปแล้ว จะเลิกยุ่งเกี่ยวกับยาเสพติด เพราะอายุเยอะแล้ว จะตั้งใจทำมาหากิน และได้ให้ข้อเสนอแนะเพื่อแก้ไขปัญหาการกระทำผิดเกี่ยวกับยาเสพติดว่า ใจต้องแข็ง ต้องเลิกเสพยาให้ได้ ก็จะตัดต้นตอของการกระทำผิดเกี่ยวกับยาเสพติดได้ ส่วนวิธีป้องกันผู้ต้องขังที่พ้นโทษออกไปแล้วกลับมากระทำผิดซ้ำอีก ผู้ให้สัมภาษณ์กล่าวว่า การฝึกวิชาชีพในเรือนจำก็ให้ผลดีบ้าง ไม่ดีบ้าง ที่ไม่ดีอย่างเช่น การสานแห อวน ตนคิดว่าออกไปแล้วคงใช้ประโยชน์ไม่ได้ ส่วนการฝึกวิชาชีพที่ได้ผลดี เช่น ช่างไม้ ช่างเชื่อมโลหะ ซึ่งจะใช้เป็นทักษะในกรประกอบอาชีพได้

น.ช. โบโบ้ (นามสมมติ) อายุ 26 ปี ให้สัมภาษณ์ว่า สาเหตุที่กระทำความผิดเกี่ยวกับยาเสพติด ด้านการครอบครองยาเสพติด เพราะติดเสพ ไปซื้อยามาเสพแล้วถูกตำรวจตั้งด่านจับ

มีพฤติกรรมการกระทำความผิดเกี่ยวกับยาเสพติดคือ วันที่ถูกจับนั้น ตนได้ขับขี่รถจักรยานยนต์ไปหาเพื่อนที่ต่างอำเภอเพื่อไปเที่ยว และหาซื้อยาบ้ามาเสพ เพื่อนก็พาไปซื้อยาบ้าที่บ้านผู้ขาย ซึ่งอยู่ห่างออกไปประมาณ 3 กิโลเมตร ระหว่างขาไปนั้นก็มีตำรวจตั้งด่านตรวจอยู่กลางทางแล้ว แต่ก็ไม่คิดอะไร พอตำรวจตรวจค้นเสร็จ ตนกับเพื่อนก็ขับรถไปต่อยังบ้านผู้ขาย เพื่อซื้อยาบ้า 15 เม็ด แล้วก็เสพที่บ้านผู้ขายไปแล้ว 5 เม็ด จึงเหลือยาบ้าติดกลับมา 10 เม็ด รู้อยู่ว่าจะต้องถูกตำรวจค้นตอนขากลับอีก แต่ด้วยความคึกคะนอง จึงนำยาบ้าซุกซ่อนมาใต้พื้นรองเท้าแตะ แล้วเอาพลาสเตอร์ยาปิดแผลปิดทับอีกครั้ง แต่ตำรวจก็ค้นเจอเลยถูกจับกุมผู้ให้สัมภาษณ์ประกอบอาชีพรับจ้าง มีรายได้เดือนละ 13,500 บาท ไม่มีหนี้สินสถานภาพอยู่กินกับภรรยาโดยไม่จดทะเบียนสมรส สภาพครอบครัวบิดาเสียชีวิต มารประกอบอาชีพข้าราชการครู ไม่มีพี่น้องร่วมบิดามารดาเดียวกัน มีบุตรเพศหญิง 1 คน สภาพที่อยู่อาศัยเป็นหมู่บ้าน ก่อนต้องโทษอาศัยอยู่กับมารดา การศึกษาชั้นสูงสุดระดับ ปวส. (การจัดการทั่วไป) ต้องโทษคดีเกี่ยวกับยาเสพติดครั้งนี้เป็นครั้งแรก ก่อนต้องโทษเคยเสพยาเสพติดชนิดยาบ้า จำนวน 5 - 10 เม็ดต่อครั้ง เพราะเสพแล้วสนุก ชอบเที่ยว

โดยผู้ให้สัมภาษณ์กล่าวว่าหากพ้นโทษออกไปแล้ว ไม่แน่ใจว่าจะเลิกยุ่งเกี่ยวกับยาเสพติด เพราะตนคิดว่าไม่ได้ติดยาบ้า แต่ถ้าคิดอยากเสพเมื่อไรก็จะเสพ เพราะอาจขึ้นอยู่กับเพื่อนฝูง สถานการณ์สังคมภายนอกด้วย ก็เลยยังไม่แน่ใจว่าจะเลิกยุ่งเกี่ยวกับยาเสพติดหรือเปล่า ส่วนข้อเสนอแนะเพื่อแก้ไขปัญหาการกระทำผิดเกี่ยวกับยาเสพติดนั้นผู้ให้สัมภาษณ์กล่าวว่าตนเองถูกเลี้ยงดูมาในครอบครัวที่อบอุ่น พ่อแม่เป็นข้าราชการ แต่ที่เข้ามายุ่งเกี่ยวกับยาเสพติดก็เพราะอยากรู้อยากลอง แล้วก็กลุ่มเพื่อนชักชวนกันไป ขยายวงกว้างขึ้นเรื่อย ๆ ทั้งผู้หญิงผู้ชาย เพราะฉะนั้นก็ต้องเลือกคบเพื่อน และต้องทำใจให้แข็ง รู้จักปฏิเสธเวลาเพื่อนชวน

น.ญ. ญา (นามสมมติ) อายุ 35 ปี ให้สัมภาษณ์ว่า สาเหตุที่กระทำความผิดเกี่ยวกับยาเสพติด ด้านการครอบครองยาเสพติด เพราะอยากได้เงิน โดยตนเองมีรายได้จากการทำธุรกิจเพียงพอที่จะเลี้ยงตนเองอยู่แล้ว แต่ที่ต้องทำผิดเกี่ยวกับยาเสพติดเนื่องจากบางครั้งทำธุรกิจแล้วหมุนเงินไม่ทัน

มีพฤติกรรมการกระทำความผิดเกี่ยวกับยาเสพติดคือรับจ้างขน รับจ้างส่งยาเสพติด เพราะเห็นเพื่อนทำแล้วได้เงินดี โดยทำเป็นครั้งคราว ประมาณครั้งละ 1,000 เม็ด ได้ค่าจ้างขนครั้งละ 30,000 บาท โดยครั้งที่ถูกจับนี้ ถูกล่อซื้อโดยสายลับโทรให้มาส่งยาเสพติด และถูกจับบริเวณจังหวัดมหาสารคาม ให้การรับสารภาพ ศาลตัดสินให้จำคุก 8 ปี ไม่มีผู้ร่วมกระทำความผิด ที่ถูกจับครั้งนี้เพราะรักเพื่อนไว้ใจเพื่อน

ผู้ให้สัมภาษณ์ ประกอบธุรกิจส่วนตัว (ค้าขายเสื้อผ้าตามตลาดนัด) มีรายได้เดือนละ 30,000 - 40,000 บาท มีหนี้สินคือค่าผ่อนส่งรถยนต์เดือนละ 13,000 บาท สถานภาพอยู่กินกับสามีโดยไม่จดทะเบียนสมรส แต่ปัจจุบันเลิกกันแล้ว มารดาเสียชีวิต บิดาประกอบอาชีพรับเหมา – ทำนา มีพี่น้องร่วมบิดามารดาเดียวกัน 3 คน มีบุตรเพศหญิง 1 คน บ้านที่อยู่อาศัยเป็นบ้านของตนเอง สภาพที่อยู่อาศัยเป็นหมู่บ้าน จบการศึกษาระดับ ปวช. (คหกรรม) ต้องโทษคดีเกี่ยวกับยาเสพติดครั้งนี้เป็นครั้งแรก ผู้ให้สัมภาษณ์ไม่เคยเสพยาเสพติด

โดยผู้ให้สัมภาษณ์กล่าวว่าหากพ้นโทษออกไปแล้ว จะเลิกยุ่งเกี่ยวกับยาเสพติดอย่างแน่นอน เพราะไม่ได้ทำเป็นอาชีพหลัก ไม่ฝักใฝ่ทางนี้อยู่แล้ว และตนเองก็ไม่เสพยา คนที่เกี่ยวข้องคบหาสมาคมด้วยก็ไม่เสพ จึงคิดว่าจะไม่ยุ่งเกี่ยวกับยาเสพติดแน่นอน

ผู้ให้สัมภาษณ์ได้ให้ข้อเสนอแนะเพื่อแก้ไขปัญหาการกระทำผิดเกี่ยวกับยาเสพติดว่าอย่าไว้ใจคนอื่น ถึงแม้จะเป็นเพื่อนกันก็ตาม ส่วนวิธีป้องกันผู้ต้องขังที่พ้นโทษออกไปแล้วกลับมากระทำผิดซ้ำอีก ตนเห็นว่าการกระทำความผิดเป็นทัศนคติของแต่ละคน สันดานใครสันดานมัน อย่าฝักใฝ่ หรือหมกมุ่นยุ่งเกี่ยวกับยาเสพติด

น.ญ. มะเหมี่ยว (นามสมมติ) อายุ 28 ปี ให้สัมภาษณ์ว่า สาเหตุที่กระทำความผิดเกี่ยวกับยาเสพติด ด้านการครอบครองยาเสพติด เพราะทำงาน (ส่งยาเสพติด) แทนน้องชาย และอยากได้เงิน รายได้ดี

มีพฤติกรรมการกระทำความผิดเกี่ยวกับยาเสพติดคือ ประสานงานต่อจากน้องชาย ซึ่งน้องชายถูกจับก่อน แต่งานยังไม่เสร็จ ก็เลยต้องทำต่อน้อง เอายาบ้าไปส่งลูกค้า ถูกสายลับล่อซื้อ ตำรวจดักรออยู่แล้ว ยาบ้าอยู่ในกระเป๋า 950 เม็ด ให้การรับสารภาพ ศาลพิพากษาลงโทษจำคุก 7 ปี 6 เดือน

ผู้ให้สัมภาษณ์ ประกอบธุรกิจส่วนตัว (ห้องเช่า) มีรายได้เดือนละ 30,000 บาท ไม่มีหนี้สิน สถานภาพอยู่กินกับสามีโดยไม่ได้จดทะเบียน บิดามารดาประกอบอาชีพรับเหมาก่อสร้าง มีพี่น้องร่วมบิดามารดาเดียวกัน 1 คน มีบุตรเพศชาย 2 คน ก่อนต้องโทษอาศัยอยู่กับบิดา มารดา แฟน และน้องชาย เรียนจบชั้นมัธยมศึกษาปีที่ 6 สภาพที่อยู่อาศัยเป็นชุมชนต้องโทษครั้งนี้เป็นครั้งแรก ผู้ให้สัมภาษณ์ไม่เคยเสพยาเสพติด

โดยผู้ให้สัมภาษณ์กล่าวว่าหากพ้นโทษออกไปแล้ว จะเลิกยุ่งเกี่ยวกับยาเสพติด เพราะเข็ดหลาบกับการถูกจำคุก อยากอยู่กับครอบครัว ลูกเป็นกำลังใจที่สำคัญ มีอาชีพรองรับอยู่แล้ว ครอบครัวมีธุรกิจอยู่แล้ว ส่วนวิธีป้องกันผู้ต้องขังที่พ้นโทษออกไปแล้วกลับมากระทำผิดซ้ำอีกขณะอยู่ภายในเรือนจำ ต้องฝึกอาชีพ โดยผู้ให้สัมภาษณ์ฝึกทำขนมเบเกอรี่ คิดว่าอาจใช้เป็นช่องทางหารายได้เลี้ยงตัวเองได้

สรุปจากการสัมภาษณ์กลุ่มตัวอย่างผู้ต้องขังเรือนจำจังหวัดมหาสารคามที่มีพฤติกรรมการกระทำความผิดเกี่ยวกับยาเสพติดด้านครอบครอง พบว่ากลุ่มตัวอย่างทั้งหมดต้องโทษคดีเกี่ยวกับยาเสพติดครั้งนี้เป็นครั้งแรก มี 2 รายที่ไม่เสพยาเสพติด ส่วนที่เหลือเสพยาเสพติด ชนิดยาบ้า จำนวน 3 – 10 เม็ดต่อครั้ง เพราะเสพแล้วสนุก ชอบเที่ยว ทำงานไม่เหนื่อย มีความสุข ต้องการเสพ อยากเสพเรื่อย ๆ สาเหตุที่ต้องโทษในครั้งนี้กลุ่มตัวอย่างส่วนใหญ่ไปซื้อยามาเสพแล้วถูกตำรวจดักจับ เนื่องจากมีปริมาณยาจำนวนไม่มาก จึงถูกดำเนินคดีฐานครอบครองยาเสพติด ส่วนกลุ่มตัวอย่างที่ไม่ได้เสพยา กระทำความผิดเกี่ยวกับยาเสพติดเพราะรายได้ดี อยากได้เงิน บางครั้งทำธุรกิจแล้วหมุนเงินไม่ทัน

4.2.4 จากการสัมภาษณ์กลุ่มผู้ต้องขังเรือนจำจังหวัดมหาสารคาม ที่มีพฤติกรรมการกระทำความผิดเกี่ยวกับยาเสพติด ด้านเสพ ให้สัมภาษณ์ไว้ ดังนี้

น.ช. นาย (นามสมมติ) อายุ 25 ปี ให้สัมภาษณ์ว่า สาเหตุที่กระทำความผิดเกี่ยวกับยาเสพติด ด้านเสพ เพราะอยากลอง กินเหล้าเมาแล้วเสพ และมีความต้องการเสพมากขึ้นเรื่อย ๆ

มีพฤติกรรมการกระทำความผิดเกี่ยวกับยาเสพติดคือเพื่อนเป็นสายลับของตำรวจ ผู้ให้สัมภาษณ์ถูกล่อซื้อ โดยให้ไปซื้อยาบ้ามา 3 เม็ด แล้วมาเสพกัน รู้ว่าจะถูกจับ แต่ก็ยอมรับสภาพ เพราะอยากเสพ แต่คนที่บ้านไม่รู้ว่าเสพยา ตนเองพอรู้เรื่องเกี่ยวกับกฎหมายยาเสพติดบ้างพอสมควร

ผู้ให้สัมภาษณ์มีอาชีพค้าขาย (ช่วยมารดาในร้านขายของชำ) มีรายได้เพียงเดือนละ 3,000 บาท ไม่มีหนี้สินที่ต้องรับผิดชอบ สถานภาพโสด บิดามารดาอยู่ด้วยกัน บิดาประกอบอาชีพรับเหมาก่อสร้างและรับจ้างทั่วไป มารดาประกอบอาชีพค้าขาย มีพี่น้องร่วมบิดามารดาเดียวกัน 1 คน ก่อนต้องโทษอาศัยอยู่บ้านบิดา จบการศึกษาชั้นสูงสุดระดับ ปวส. (เทคนิคอุตสาหกรรม) ต้องโทษคดีเกี่ยวกับยาเสพติดครั้งนี้ครั้งที่ 2 ชนิดยาเสพติดที่เสพคือยาบ้า และกัญชา โดยเสพยาบ้า 1 เม็ดต่อวัน เสพกัญชา นาน ๆ ครั้ง สาเหตุที่เสพเพราะอยากลอง กินเหล้าเมาแล้วเสพ

โดยผู้ให้สัมภาษณ์กล่าวว่าหากพ้นโทษออกไปแล้วจะไม่เลิกเสพ เพราะคิดว่าถ้าอยากเสพตอนไหนก็จะเสพ โดยหาซื้อยาบ้าได้ง่าย ประมาณเม็ดละ 300 บาท และผู้ให้สัมภาษณ์เคยเห็นตำรวจเสพยาบ้าด้วยเหมือนกัน จะพยายามเสพให้รับกุมปลอดภัย จะได้ไม่ถูกจับ และถ้ารัฐปรับแก้กฎหมายเกี่ยวกับยาเสพติด ก็จะเสพเหมือนเดิม

น.ช. นุ (นามสมมติ) อายุ 28 ปี ให้สัมภาษณ์ว่า สาเหตุที่กระทำความผิดเกี่ยวกับยาเสพติด ด้านเสพ เพราะเสพแล้วทำงาน ทำมาหากิน สาเหตุที่ต้องโทษในครั้งนี้เพราะเสพยา แล้วออกไปหาปลาตอนกลางคืน

มีพฤติกรรมการกระทำความผิดเกี่ยวกับยาเสพติดคือผู้ให้สัมภาษณ์เสพยาบ้าแล้ว ที่หมู่บ้านมีการจัดอบรมเกี่ยวกับยาเสพติดให้แก่กลุ่มเสี่ยง ตนเองมีรายชื่อเป็นบุคคลกลุ่มเสี่ยง แต่ตนเองไม่รู้จึงไม่ได้ไปอบรม ก็เลยถูกปลัดอำเภอจับตรวจฉี่ พบสารเสพติดในปัสสาวะ

ผู้ให้สัมภาษณ์มีอาชีพรับจ้างทั่วไป มีรายได้วันละ 200 บาท ไม่มีหนี้สินที่ต้องรับผิดชอบ สถานภาพอยู่กินกับแฟนโดยไม่ได้จดทะเบียน บิดามารดาประกอบอาชีพรับจ้างทั่วไป มีพี่น้องร่วมบิดามารดาเดียวกัน 2 คน มีบุตรเพศชาย 1 คน ก่อนต้องโทษอาศัยอยู่กับภรรยา และลูก เป็นบ้านเดี่ยวของตนเอง จบการศึกษาชั้นสูงสุดชั้นมัธยมศึกษาปีที่ 3 ต้องโทษคดีเกี่ยวกับยาเสพติดครั้งนี้ครั้งที่ 2 ยาเสพติดที่เสพได้แก่ ยาบ้า เสพอาทิตย์ละ 1 เม็ด

โดยผู้ให้สัมภาษณ์กล่าวว่าหากพ้นโทษออกไปแล้วจะเลิกเสพ เพราะต้องเสียเวลาติดคุก เสียเวลาทำมาหากิน จะไปทำธุรกิจอยู่ที่บ้าน หาเงินให้ลูกไปโรงเรียน ผู้ให้สัมภาษณ์ยังกล่าวอีกว่า ตนเองไม่น่าติดคุกตั้งแต่แรกแล้ว ที่ติดก็เพราะเป็นเคราะห์คราวซวยมากกว่า

น.ช. สัน (นามสมมติ) อายุ 22 ปี ให้สัมภาษณ์ว่า สาเหตุที่กระทำความผิดเกี่ยวกับยาเสพติด ด้านเสพ เพราะความสนุกสนาน เพื่อนชวนเลยอยากลอง สาเหตุที่ต้องโทษในครั้งนี้เนื่องจากไปเสพที่บ้านเพื่อนแล้วถูกตำรวจจับ

มีพฤติกรรมการกระทำความผิดเกี่ยวกับยาเสพติดคือ ปกติจะเสพยาที่บ้าน แม่ก็รู้ด้วย แต่วันที่ถูกจับนั้น ไปเสพที่บ้านเพื่อน เพื่อนเป็นผู้ที่มีชื่ออยู่ในกลุ่มเสี่ยงอยู่แล้ว ขณะเสพยาบ้า เปิดประตูบ้านทิ้งไว้ แล้วตำรวจก็เข้ามาจับ เนื่องจากตำรวจตามเพื่อนที่เป็นคนไปซื้อยามา ถูกจับพร้อมเพื่อน 5 คน ตรวจฉี่พบสารเสพติดทั้งหมด มีวิธีการเสพคือ นำเม็ดยาบ้าใส่กระดาษฟอยด์โลหะ แล้วลนไฟ ใช้หลอดไม้ไผ่สูดรมควัน เสพแล้วรู้สึกสนุกสนานเฮฮาไม่ซึมเศร้า

ผู้ให้สัมภาษณ์มีอาชีพช่วยแม่ทำร้านขายของชำ ไม่มีรายได้เป็นของตนเอง ไม่มีหนี้สินที่ต้องรับผิดชอบ สถานภาพโสด บิดาเสียชีวิต มารดาประกอบอาชีพค้าขาย มีพี่น้องร่วมบิดามารดาเดียวกัน 1 คน จบการศึกษาชั้นสูงสุดระดับประถมศึกษาปีที่ 6 สภาพที่อยู่อาศัยเป็นชุมชน ต้องโทษคดีเกี่ยวกับยาเสพติดครั้งนี้เป็นครั้งแรก ยาเสพติดที่เสพได้แก่ ยาบ้า และยาไอซ์ ปริมาณการเสพยาบ้า 10 เม็ดต่อวัน เสพยาไอซ์เป็นบางครั้ง

โดยผู้ให้สัมภาษณ์กล่าวว่าหากพ้นโทษออกไปแล้วจะไม่เลิกเสพ แต่จะเสพให้น้อยลง นาน ๆ เสพครั้ง เพื่อนมียาบ้า แล้วก็มีอิทธิพลทางด้านจิตใจ ก็ขึ้นอยู่กับเพื่อนด้วย

น.ช. โอเล่ย์ (นามสมมติ) อายุ 18 ปี ให้สัมภาษณ์ว่า สาเหตุที่กระทำความผิดเกี่ยวกับยาเสพติด ด้านเสพ เพราะเพื่อนเอายาบ้ามาให้ นาน ๆ เสพครั้ง เพื่อสร้างความสนุกสนาน ครั้งนี้ถูกตรวจปัสสาวะพบสารเสพติด เลยถูกตำรวจจับกุม

มีพฤติกรรมการกระทำความผิดเกี่ยวกับยาเสพติดคือ ไปดูรถมอเตอร์ไซด์แต่ง ที่บ้านเพื่อน แล้วตำรวจมาจับเจ้าของบ้าน ก็เลยถูกรวบตัวมาทั้งหมด ตนเองถูกจับตรวจฉี่พบมีสีม่วง แต่ปริมาณสารเสพติดจางๆ เพราะเสพมา 5 วันแล้ว

ผู้ให้สัมภาษณ์มีอาชีพเป็นเซลล์แมน (ขายเตาแก๊ส เครื่องครัว) มีรายได้เดือนละ 5,000 บาท รวมค่าคอมมิชชั่นอีก 11,000 – 12,000 บาท ไม่มีหนี้สิน สถานภาพโสด บิดามารดาอยู่ด้วยกัน บิดามารดาประกอบอาชีพรับจ้างทั่วไป มีพี่น้องร่วมบิดามารดาเดียวกัน 2 คน ก่อนต้องโทษอาศัยอยู่บ้านของมารดา เป็นหมู่บ้าน เรียนจบชั้นประถมศึกษาปีที่ 6 ต้องโทษคดีเกี่ยวกับยาเสพติดครั้งนี้เป็นครั้งแรก ยาเสพติดที่เสพคือยาบ้า โดย 2 สัปดาห์ จะเสพ 1 ครั้ง ๆ ละ 1 เม็ด โดยใส่กระดาษฟอยด์โลหะ ใช้ไฟลน แล้วสูดควันเข้าปากปาก

โดยผู้ให้สัมภาษณ์กล่าวว่าหากพ้นโทษออกไปแล้วจะเลิกเสพ เพราะตั้งใจจะออกไปทำงาน ช่วยพ่อแม่ทำงานหารายได้ ตอนแรกที่บ้านไม่รู้ว่าเสพ แต่ตอนนี้รู้หมดแล้ว ส่วนข้อเสนอแนะเพื่อแก้ไขปัญหาการกระทำผิดเกี่ยวกับยาเสพติด ผู้ให้สัมภาษณ์กล่าวว่า ต้องทำใจให้เข้มแข็ง ใจใครใจมัน

น.ญ. พิน (นามสมมติ) อายุ 31 ปี ให้สัมภาษณ์ว่า สาเหตุที่กระทำความผิดเกี่ยวกับยาเสพติด ด้านเสพ ครั้งแรกเพราะอยากรู้ อยากลอง เที่ยวสนุก ครั้งต่อมาเสพแล้วรู้สึกดี อยากเสพต่อไปเรื่อยๆ มีความต้องการมากขึ้น ขายยาเพื่อนำกำไรไปเสพ

มีพฤติกรรมการกระทำความผิดเกี่ยวกับยาเสพติดคือ จะไปเก็บเงินค่ายาบ้า (ประมาณ 2 วัน เก็บเงิน 1 ครั้ง) ได้เงินครั้งละประมาณ 60,000 – 70,000 บาท หรือขั้นต่ำ 50,000 บาท แต่แวะเสพยาข้างทาง ตำรวจมาจับตอนเสพ เจอยาบ้าอยู่กับตัว 90 เม็ด แล้วพาไปค้นห้อง เจอยาบ้าอีก 400 เม็ด ตรวจปัสสาวะพบสารเสพติด จึงถูกตั้งข้อหาเสพยาเสพติด และข้อหามียาเสพติดไว้ในครอบครองเพื่อจำหน่าย ให้การรับสารภาพ ศาลพิพากษาจำคุก 6 ปี 6 เดือน ที่ต้องขายยาบ้า เพราะว่าจะนำเงินกำไรไปซื้อยาเสพในครั้งต่อไป ผู้ให้สัมภาษณ์กล่าวว่าที่ตัวเองต้องไปยุ่งเกี่ยวกับยาเสพติด เพราะสังคมและสภาพแวดล้อมไม่ดี

ผู้ให้สัมภาษณ์เป็นผู้ว่างงาน แต่มีรายได้จากการให้เช่าที่ดินทำไร่อ้อยและขายยาบ้า ประมาณปีละ 100,000 บาท ไม่มีหนี้สิน สถานภาพจดทะเบียนสมรสตามกฎหมาย มารดาเสียชีวิต บิดาประกอบอาชีพทำนา ไม่มีพี่น้องร่วมบิดามารดาเดียวกัน มีบุตร 3 คน เพศชาย 1 คน เพศหญิง 2 คน เรียนจบชั้นมัธยมศึกษาปีที่ 3 ก่อนต้องโทษอาศัยอยู่กับเพื่อนในอาคารชุดโดยเช่าอยู่เดือนละ 7,000 บาท ต้องโทษคดีเกี่ยวกับยาเสพติดครั้งนี้เป็นครั้งแรก ก่อนต้องโทษเคยเสพยาบ้า และยาไอซ์ ปริมาณการเสพยาบ้า 20 เม็ดต่อวัน เสพยาไอซ์เป็นครั้งคราว สาเหตุที่เสพครั้งแรกเพราะอยากรู้ อยากลอง ครั้งต่อมาเสพแล้วรู้สึกดี อยากเสพต่อไปเรื่อย ๆ มีความต้องการมากขึ้นเรื่อย ๆ ส่วนสาเหตุที่ต้องโทษในครั้งนี้เพราะอยากได้เงินอยากเสพด้วย ขายยาเพื่อนำกำไรไปเสพ

โดยผู้ให้สัมภาษณ์กล่าวว่าหากพ้นโทษออกไปแล้ว คิดว่าจะเลิกยุ่งเกี่ยวกับยาเสพติด เพราะไม่อยากติดคุก ไม่อยากขาดอิสรภาพ ระยะเวลามันนาน อยากมีครอบครัวดี ๆ ที่บ้านแฟนมีธุรกิจค้าขายของชำอยู่ แต่บางครั้งก็ไม่แน่ใจ กลัวใจอ่อน ทั้งจากสภาพแวดล้อม เพื่อนที่เคยติดต่อ กลัวเพื่อนขอร้อง บางครั้งก็ไม่อยากเลิกเพราะมีรายได้ดี ประกอบกับไม่เคยทำงานหนัก ไม่เคยลำบาก ผู้ให้สัมภาษณ์ยอมรับสภาพและทำใจไว้แต่แรกแล้วว่าว่าซักวันต้องถูกจับ แต่จะถูกลงโทษมากหรือน้อยแค่นั้นเอง พอรู้กฎหมายยาเสพติดบ้าง คำนวณปริมาณยาบ้ากับบทลงโทษตามกฎหมายได้

น.ญ. แอน (นามสมมติ) อายุ 27 ปี ให้สัมภาษณ์ว่า สาเหตุที่กระทำความผิดเกี่ยวกับยาเสพติด ด้านเสพ ครั้งแรกอยากลอง ติดเพื่อน เพื่อความบันเทิงตอนไปเที่ยว ครั้งต่อไปอยากเสพต่อไปเรื่อย ๆ และมีความต้องการมากขึ้นเรื่อย ๆ ที่เป็นแบบนี้ เพราะว่าแฟนเสพ สังคมสภาพแวดล้อม ไม่มีพ่อแม่คอยตักเตือน

มีพฤติกรรมการกระทำความผิดเกี่ยวกับยาเสพติดคือถูกล่อซื้อ ยาบ้า 1,400 เม็ด แต่ตำรวจลงในบันทึกการจับกุม 300 เม็ด (เพื่อรับโทษสถานเบา) ขายยาบ้าได้กำไรถุงละ 10,000 บาท (ยาบ้า 1 ถุง มี 200 เม็ด) รู้ว่าผู้ซื้อเป็นสายลับเนื่องจากเป็นแฟนตำรวจ และขายยาบ้าเหมือนกัน เคยไปเอายาบ้าด้วยกัน แต่ที่ต้องทำเพราะอยากได้เงินไปประกันตัวแฟนซึ่งถูกจับคดียาบ้าอยู่ในเรือนจำ ผู้ให้สัมภาษณ์ให้การรับสารภาพทั้งข้อหาเสพ และครอบครองเพื่อจำหน่าย ศาลพิพากษาลงโทษจำคุก 1 ปี 6 เดือน และ 7 ปี 6 เดือน ตามแต่ละข้อหา

ผู้ให้สัมภาษณ์มีอาชีพค้าขาย โดยเปิดร้านขายของชำ มีรายได้ประมาณปีละ 1,000,000 บาท ไม่มีหนี้สิน สถานภาพอยู่กินกับสามีโดยไม่ได้จดทะเบียนสมรส บิดามารดาเสียชีวิตทั้งคู่ มีพี่น้องร่วมบิดามารดาเดียวกัน 1 คน ไม่มีบุตร ก่อนต้องโทษอาศัยอยู่กับยายและพี่ชาย เรียนจบชั้นประถมศึกษาปีที่ 6 สภาพที่อยู่อาศัยเป็นหมู่บ้าน ต้องโทษคดีเกี่ยวกับยาเสพติดครั้งนี้เป็นครั้งที่ 3 ก่อนต้องโทษเคยเสพยาบ้า และยาไอซ์ ปริมาณการเสพยาบ้า 2 - 3 เม็ดต่อวัน ส่วนยาไอซ์เสพเป็นครั้งคราว สาเหตุที่เสพครั้งแรกเพราะอยากลอง ติดเพื่อน เพื่อความบันเทิงตอนไปเที่ยว ครั้งต่อไปอยากเสพต่อไปเรื่อย ๆ

โดยผู้ให้สัมภาษณ์กล่าวว่าหากพ้นโทษออกไปแล้วจะเลิกยุ่งเกี่ยวกับยาเสพติด เพราะกลัวการติดคุก มันนาน อยากมีครอบครัวดี ๆ ที่บ้านแฟนมีธุรกิจค้าขายของชำอยู่ ส่วนครั้งที่แล้วที่ถูกจับแล้วไม่เลิกเพราะว่ามีงาน (ยาเสพติด) ค้างอยู่ ยังส่งลูกค้าไม่หมด เลยต้องทำต่อให้จบ ส่วนวิธีป้องกันผู้ต้องขังที่พ้นโทษออกไปแล้วกลับมากระทำผิดซ้ำอีก คือต้องไม่ไปอยู่กับคนที่เกี่ยวข้องกับยาเสพติด และปรับเปลี่ยนทัศนคติของตัวเองเกี่ยวกับยาเสพติด

สรุปจากการสัมภาษณ์กลุ่มตัวอย่างผู้ต้องขังเรือนจำจังหวัดมหาสารคามที่มีพฤติกรรมการกระทำความผิดเกี่ยวกับยาเสพติดด้านเสพ พบว่ากลุ่มตัวอย่างจำนวนร้อยละ 50 กระทำความผิดเกี่ยวกับการเสพยาเสพติดซ้ำเป็นครั้งที่ 2 และ 3 กลุ่มตัวอย่างทั้งหมดเป็นผู้เสพยาเสพติดชนิด ยาบ้า กัญชา ยาไอซ์ ปริมาณการเสพยาบ้า 1 - 20 เม็ดต่อวัน เสพกัญชาและยาไอซ์เป็นครั้งคราว สาเหตุที่เสพครั้งแรกเพราะอยากรู้ อยากลอง ติดเพื่อน เที่ยวสนุก เพื่อความบันเทิงตอนไปเที่ยว กินเหล้าเมาแล้วเสพ เสพแล้วทำงาน ทำมาหากิน ครั้งต่อมาเสพแล้วรู้สึกดี อยากเสพต่อไปเรื่อย ๆ มีความต้องการมากขึ้นเรื่อย ๆ สาเหตุที่ต้องโทษในครั้งนี้เพราะติดเสพ จึงขายด้วยเพื่อนำกำไรไปเสพ